Pwy All Faethu ym Mhen-y-Bont ar Ogwr? | Maethu Cymru Pen-y-Bont ar Ogwr\npwy all faethu ym mhen-y-bont ar ogwr?\nMae pob plentyn yn unigolyn, ac felly dylai eu gofalwr maeth fod hefyd. Rydyn ni wastad yn chwilio am unigolion unigryw a gofalgar o bob math o gefndiroedd i ymuno â’n cymuned glòs o ofalwyr maeth.\nAr hyn o bryd mae yna blant yn ein cymuned sydd angen rhywun i wrando arnyn nhw. Rhywun i fod yno iddyn nhw.\nRydyn ni’n annog gofalwyr o bob cefndir – beth bynnag yw eich oedran, eich rhywioldeb neu eich statws perthynas – i ymuno â’n tîm croesawgar. Eich profiad o fywyd a’ch gallu i ofalu yw’r hyn rydyn ni’n chwilio amdano.\nDdim yn siŵr a ydych chi’n gweddu? Darllenwch ein hadran mythau maethu am ragor o wybodaeth.\nMae arnon ni angen gofalwyr amrywiol sydd â phrofiadau, straeon a chefndiroedd gwahanol i gyflawni rôl bwysig ym mywyd plentyn.\nO ran bod yn ofalwr maeth da, y cwbl rydyn ni’n ei ofyn yw: allwch chi wneud gwahaniaeth?\nalla i faethu ym mhen-y-bont ar ogwr os ydw i’n gweithio’n llawn amser?\nGallwch, rydych chi’n gallu maethu a gweithio’n llawn amser, ond mae’n golygu efallai y bydd angen cefnogaeth ychwanegol arnoch chi gan eich teulu a’ch ffrindiau. Dydy swydd amser llawn ddim yn eich rhwystro rhag maethu o gwbl.\nMae ymrwymo i faethu yn ymdrech tîm go iawn felly byddwch chi’n gweithio gydag athrawon, therapyddion a gweithwyr cymdeithasol – pob math o bobl, yn broffesiynol ac yn bersonol – i gyd yn eich cefnogi chi ar eich taith.\nDoes dim ots a ydych chi’n rhentu eich cartref neu’n berchen arno. Cyn belled â’i fod yn lle diogel i chi a phlentyn, gallwch chi faethu. Ble bynnag rydych chi’n ei alw’n gartref, byddwn ni’n gweithio i gefnogi’r ddau ohonoch.\nCyn belled â bod gennych chi ystafell sbâr, gallech chi drawsnewid eich hen le storio i fod yn rhywbeth rhyfeddol – ystafell i blentyn neu berson ifanc mewn angen.\nGallwch faethu os oes gennych chi blant yn barod – mewn gwirionedd, mae teulu mawr yn gallu bod yr union fath o amgylchedd meithringar sydd ei angen ar berson ifanc mewn gofal maeth.\nMae bod yn rhiant maeth yn golygu ymestyn eich teulu, ac agor eich cartref i’r rheini sydd ei angen.\nMae cael brodyr a chwiorydd maeth yn gallu rhoi llawer o foddhad hefyd, gan ddysgu eich plant eich hun a’r plant maeth am feithrin perthnasoedd am oes.\nDydych chi byth yn rhy hen i faethu gan nad oes terfyn oedran uwch. Gallwch fod ar unrhyw adeg yn eich bywyd a bod yn ymgeisydd perffaith i helpu i ddod â pherson ifanc i’ch bywyd. Cyn belled â’ch bod chi’n gymharol ffit ac iach, rydyn ni’n eich annog i wneud cais. Byddwn ni’n gwneud yn siŵr eich bod chi’n cael yr holl gefnogaeth a’r hyfforddiant sydd eu hangen arnoch chi i lwyddo.\nUnwaith eto, does dim ffasiwn beth â bod yn rhy ifanc i fod yn ofalwr maeth ac er bod profiad bywyd yn fantais, dydy hyn ddim yn hanfodol. Gallwch chi fod yn eich 20au ac yn awyddus i helpu plentyn yn eich cymuned leol. Rydyn ni wastad yn gwneud yn siŵr bod ein rhwydwaith o weithwyr proffesiynol profiadol ar gael i’ch cefnogi chi.\nDoes dim rhaid i ofalwyr maeth fod mewn perthynas i allu maethu plentyn. P’un ai ydych chi mewn partneriaeth sifil, yn sengl neu’n briod, os ydych chi mewn sefyllfa i gynnig eich cartref i rywun, fe allech chi fod yn ymgeisydd gofal maeth perffaith.\nBydd ein tîm yn eich helpu i weld ai dyma’r amser iawn i chi.\nWrth gwrs. Dydy eich hunaniaeth o ran rhywedd ddim yn effeithio ar eich gallu i ofalu am blentyn sydd angen cariad a chefnogaeth. Rydyn ni’n chwilio am bobl gynnes a chariadus i ymuno â’n tîm gofal maeth – felly eich natur ofalgar sy’n bwysig.\nGallwch. Dydy eich cyfeiriadedd rhywiol ddim yn rhwystr o ran bod yn ofalwr maeth. Yn wir, rydyn ni’n dathlu amrywiaeth ein gofalwyr maeth. Rydyn ni’n chwilio am bobl ymroddedig sy’n gallu cynnig amgylchedd diogel i helpu plentyn i dyfu, ac mae hynny’n cynnwys unigolion LGBTQ+.\nGallwch faethu os oes gennych chi gi, cath neu unrhyw anifail anwes arall. Rydyn ni’n eu cynnwys yn y broses asesu ac yn gwneud yn siŵr bod unrhyw blentyn maeth yn eich cartref yn cyd-dynnu’n dda â’ch anifeiliaid anwes.\nMae ein tîm yn gwybod faint o effaith y mae anifeiliaid anwes yn gallu ei chael ar bobl ifanc ac fel rhan o’ch teulu, maen nhw’n cael eu cynnwys hefyd.\nEr bod gan bob awdurdod lleol ei bolisïau ei hun ar ysmygu, rydyn ni wastad yn gofyn i chi fod yn onest gyda’n tîm wrth wneud cais i fod yn rhiant maeth. Gallwn ni gynnig cymorth i roi’r gorau i ysmygu os hoffech chi. Mae pob achos yn cael ei ystyried yn unigol ac yn y pen draw, mae’n golygu dod o hyd i’r plentyn maeth iawn i chi.\nGallwch, gallwch chi faethu os ydych chi’n ddi-waith, yn gweithio’n rhan-amser neu’n llawn amser. Dydy bod y rhiant maeth gorau y gallwch chi ddim yn seiliedig ar eich statws cyflogaeth, mae’n ymwneud â rhoi’r amser a’r cariad sydd eu hangen ar rywun i dyfu.\nGallwch chi fod yn rhiant maeth mewn fflat, byngalo neu dŷ mawr. Mae pob cartref maeth yn wahanol a dyna’n union rydyn ni ei eisiau. Ystafell sbâr ddiogel yw’r cwbl sydd ei hangen ar berson ifanc, felly ni waeth beth fo’r maint, mae’ch cartref yn ddigon.


Canred i Kiran Carlson, ond Morgannwg dan bwysau yn erbyn Sussex – Golwg360\nKiran Carlson yn sgorio canred yn erbyn Sussex\nMae Sussex mewn sefyllfa gref ar ddiwrnod cynta’r gêm Bencampwriaeth yn erbyn Morgannwg yng Nghaerdydd.\nAr ôl bowlio’r sir Gymreig allan am 285, er i Kiran Carlson sgorio 127 heb fod allan, cyrhaeddodd yr ymwelwyr 99 heb golli wiced, diolch i bartneriaeth agoriadol rhwng Aaron Thomason a Tom Haines.\nDyma bumed canred dosbarth cyntaf Carlson.\nBydd angen i fowlwyr Morgannwg wella cryn dipyn ar yr ail fore i daro’n ôl wrth i Sussex geisio cryfhau eu gafael ar yr ornest yn gynnar iawn.\nDechrau gwael i Forgannwg\nGwnaeth Sussex y penderfyniad cywir wrth ofyn i Forgannwg fatio’n gyntaf, wrth iddyn nhw fanteisio ar yr oerfel a’r amodau yn ystod sesiwn y bore.\nCwympodd tair wiced gynta’r sir Gymreig o fewn hanner awr, gyda chywirdeb bowlio’r ymwelwyr yn amlwg yn y ffaith fod Nick Selman, Andy Balbirnie a Billy Root i gyd allan â’u coesau o flaen y wiced.\nCipiodd Ollie Robinson wicedi Selman a Balbirnie cyn i Henry Crocombe waredu Billy Root, a Morgannwg erbyn hynny’n 23 am dair o fewn wyth pelawd.\nOnd daeth y ddau Gymro David Lloyd a Kiran Carlson ynghyd wedyn, yn benderfynol o achub y batiad, gyda’r gogleddwr Lloyd yn cyrraedd ei hanner canred oddi ar 53 o belenni gan daro saith pedwar ar ei ffordd i’r garreg filltir.\nCanred i Carlson\nRoedden nhw’n 120 am dair erbyn amser cinio ond buan y collon nhw bedwaredd wiced ar ddechrau’r prynhawn, wrth i Lloyd wthio’n amddiffynnol at belen gan Crocombe a chael ei ddal gan y wicedwr Ben Brown am 84, a’u partneriaeth o 110 yn dod i ben.\nCyrhaeddodd Carlson ei hanner canred oddi ar 88 o belenni ar ôl taro chwe phedwar ar ôl cael cwmni’r capten Chris Cooke wrth y llain, ond barodd hwnnw ddim yn hir iawn cyn i Robinson daro’i goes o flaen y wiced am 13, a Morgannwg yn 169 am bump ac mewn trafferthion unwaith eto.\nAc roedden nhw’n 180 am chwech pan ergydiodd Callum Taylor yn amddiffynnol oddi ar belen dynn gan Robinson at Stiaan van Zyl yn y slip, a’r bowliwr yn cipio’i bedwaredd wiced.\nGallai Carlson fod wedi cael ei ddal gan George Garton yn y slip ar 91, a hynny oddi ar belen gyntaf Tom Clark mewn criced dosbarth cyntaf i Sussex, ond gollyngodd Garton y bêl cyn i’r batiwr fynd yn ei flaen i gyrraedd ei ganred oddi ar 155 o belenni ar ôl taro 13 pedwar. Erbyn te, roedd Morgannwg 247-6.\nDaeth partneriaeth o 87 rhwng Carlson a Dan Douthwaite i ben o fewn dim o dro wedyn, pan gafodd Douthwaite ei ddal yn y cyfar gan Tom Clark oddi ar fowlio Stuart Meaker am 36.\nCwympodd tair wiced olaf Morgannwg o fewn tair pelawd, gyda Jack Carson yn cipio pob un.\nCafodd Timm van der Gugten ei ddal y wicedwr Ben Brown, gyda James Weighell â’i goes o flaen y wiced, a’r wicedwr yn cau pen y mwdwl ar y batiad wrth stympio Michael Hogan, a Morgannwg i gyd allan am 285.\nDechrau cryf gan fatwyr Sussex\nWrth ymateb i gyfanswm batiad cyntaf Morgannwg, dechreuodd batwyr agoriadol Sussex, Aaron Thomason a Tom Haines yn gryf wrth wynebu 23 pelawd ola’r dydd.\nCyrhaeddodd Thomason ei hanner canred oddi ar 64 o belenni, gan daro deg pedwar, wrth i Sussex fynd o nerth i nerth ac yn fwy ymosodol yn erbyn bowlio gwan yn niwedd y dydd gyda chyfradd sgorio o bron i bump y belawd.\nAbertawe yn aros am ganlyniad ail brawf covid Ben Cabango\nYr Elyrch yn herio Wycombe yfory, ac ansicrwydd a fydd yr amddiffynnwr ar gael\nWrecsam yn derbyn grant o £100,000 gan Lywodraeth Cymru\nCais Clwb Pêl-droed Wrecsam am gefnogaeth gan Lywodraeth Cymru yn llwyddiannus\nDiwrnod rhwystredig i Forgannwg yn y glaw ym Manceinion\nYr ymwelwyr wedi colli tair wiced, ond y gogleddwr David Lloyd wedi taro 78 allan o gyfanswm o 117 am dair yn erbyn Swydd Gaerhirfryn


Gorymdaith Rithwir Go Tell The Bees - National Theatre Wales\nMae Olwen yma i roi cychwyn ar bethau a chyd-drafod gyda’r gwenyn ar ein rhan. Ymunwch â hi a phobl Sir Benfro am gynulliad rhithwir wrth i ni droi ein hwynebau tuag at y golau, rhoi rhodd i’r gwenyn o fôr o flodau haul a wnaed â llaw a dawnsio a chanu i addoli’r haul.\nA fydd y gwenyn yn gwrando arnom ni nawr? Beth fyddwn ni’n ei ddweud wrthynt?\nDaeth Gorymdaith Rhithwir Go Tell The Bees â phobl Sir Benfro a thu hwnt at ei gilydd i ddathlu cerddoriaeth, dawns, storïau a digon o flodau haul. Cenhadaeth blodyn yr haul yw ceisio gwneud y byd yn lle mwy cadarnhaol i fyw ynddo!\nDros y pedair blynedd diwethaf mae TEAM NTW wedi ymwreiddio yng nghymunedau Sir Benfro, gan archwilio’r pethau allweddol sydd bwysicaf i bobl y sir. Go Tell the Bees yw’r ymateb a gyd-grëwyd gyda’r gymuned – gwaith newydd beiddgar sy’n ailddiffinio’r ffordd y gwneir theatr tra’n adrodd stori oesol am ein cysylltiad dynol â byd natur ac â’n gilydd. Bydd Go Tell The Bees yn cael ei rannu dros benwythnos yn erbyn cefndir hudolus Sir Benfro; dathliad mewn arddull gŵyl o greu rhwng TEAM National Theatre Wales, Celfyddydau Counterpoint a chymunedau lleol. Cliciwch yma i gael gwybod rhagor.\nTîm Creadigol a Chyfranogwyr\nCyd-Grëwyr – Naomi Chiffi, Almir Koldzic, Gavin Porter & Julia Thomas\nDylunydd – Di Ford\nAwdur/Perfformiwr – Carys Eleri (Olwen)\nPerfformiwr – Ioan Hefin (Belenus)\nPerfformiwr – Beatrix Morgan-Bell (Queen Bee)\nStorïwr – Phil Okwedy\nAwdur – Naomi Chiffi\nCynnwys fideo – Gavin Porter, Wayne Boucher & Jack Abbott\nAnimeiddiwr – Gemma Green Hope\nAnimeiddio Ychwanegol – Di Ford\nCoreograffydd – Sean Griffiths\nCyfansoddwr – Branwen Munn, Carys Eleri, John Lawrence & Ben Mason\nRheolwr Llwyfan – Gemma Thomas\nTechnegydd – Dan Trenchard\nCymorth Technegol – Dewi Jones\nRheolwr Cynhyrchu – Nia Thomson\nCymorth Cynhyrchu (cyfranogiad) – Sophie Lewis, Fern Lewis & Angharad Tudor-Price\nCynhyrchwyr – Jenny Sturt & Devinda De Silva\nParticipants / Cyfranogwyr\nCôr Cockles & Mussels\nGrŵp Dawns Unison\nGrŵp Drama Escape\nDawnswyr Gwyddelig Seren\nYsgol Gynradd VC Dinbych-y-Pysgod\nYsgol Gyfun Cynffig, Pen-y-bont ar Ogwr\nYsgol Uwchradd Hwlffordd\nYsgol Hafan y Mor, Dinbych-y-pysgod\nYsgol Gynradd Maenorbŷr\nYsgol Gynradd Gelli Aur, Penfro\nPobl Sir Benfro a thu hwnt\nDiolch arbennig i – We Grow Pembs, Counterpoint Arts & Size of Wales


Ynghyd â maint harîm Pants Online - Free Shipping\nGwelsom 5 Ynghyd â maint harîm Pants: 1 - 5\nYdych chi'n siopa ar gyfer Ynghyd â maint harîm Pants? Mae Hoticle.com yn gwerthu Ynghyd â maint harîm Pants o ansawdd a fforddadwy i chi. Ar wahân i Worldwide llongau am ddim, rydym hefyd yn cynnig 30 diwrnodau gwarant arian yn ôl. Os ydych chi'n anfodlon ag Ynghyd â maint harîm Pants y gwnaethoch ei orchymyn ar Hotgl, gallwch ofyn am ad-daliad llawn o fewn 30 diwrnod ar ôl i chi dderbyn Ynghyd â maint harîm Pants. Porwch ein categori nawr i siopa ar gyfer Ynghyd â maint harîm Pants. Yn ogystal â cherdyn credyd a PayPayl, rydym hefyd yn derbyn dulliau talu lleol sydd ar gael yn eich gwlad.\nYnghyd â maint harîm Pants Ar lein\nLlongau am ddim Ynghyd â maint harîm Pants\nBrynu Ynghyd â maint harîm Pants Ar lein\nPrynu rhad Ynghyd â maint harîm Pants ar-lein nawr gyda llongau am ddim! O Hoticle.com, gallwch archebu Ynghyd â maint harîm Pants sydd â gwahanol feintiau mawr, gan gynnwys XL, 2XL, 3XL, 4XL, 5XL, 6XL, 7XL, 8XL, a 9XL. Byddwn yn llonyddu eich archeb o fewn 24 awr ni waeth ym mha ddinas yr ydych wedi eich lleoli, ee Los Angeles, Oslo, Islamabad, Melekeok, Asuncion, Warsaw, Lisbon, Memphis, Bucharest, Moscow, Riyadh, Singapore, Bratislava, Dallas, ac ati. Wrth archebu Ynghyd â maint harîm Pants yn ystod gwyliau, fel dydd blwyddyn newydd, diwrnod annibyniaeth, a dydd Gwener DU, gallwch gael disgownt o hyd at 50%. Mae'r Hoticle.com yn arbenigo mewn cynnig Ynghyd â maint harîm Pants i bersonau mawr a Thal. Ar gyfer ein haelodau VIP (sydd erioed wedi archebu rhai cynnyrch o Hoticle.com), rydym yn cynnig disgownt o 5%, 10%, neu 15%. Os ydych yn ailwerthu Ynghyd â maint harîm Pants, mae croeso i chi gysylltu â ni. Byddwn yn darparu pris cyfanwerthu ar gyfer unrhyw swmp-brynu. OEM hefyd yn bosibl ar gyfer manwerthwyr sydd am ddefnyddio eu brand eu hunain.


Translation requests/WMF/Contact us/cy - Meta\nTranslation requests/WMF/Contact us/cy\nYn yr adran hon ceir gwybodaeth gyswllt ar gyfer unigolion neu swyddogaethau penodol. Os oes gennych ddiddordeb mewn trafodaethau cyffredinol am Wicifryngau a'i brosiectau gyda'r gymuned, ymunwch ag un o'n rhestrau bostio cyhoeddus neu sianeli IRC.\n(noder: rydym yn derbyn nifer fawr o alwadau ffôn; ebostio neu ffacsio yw'r opsiwn cyntaf gorau bob tro)\nAsiant cofrestredig (Cyfreithiol)\nAsiant a neilltuwyd (Hawlfraint)\nGweler' Asiant a neilltuwyd.\nCysylltiadau'r Wasg a'r CyfryngauEdit\nGweler ein hystafell newyddion am gysylltiadau.\nMae gennym logos a delweddau cydraniad uchel i'w defnyddio mewn erthyglau am brosiectau Wicifryngau.\nAilddefnyddio cynnwys o dudalennau WicifryngauEdit\nMae Sefydliad Wicifryngau yn "berchen ar braidd dim o'r cynnwys ar dudalennau Wicifryngau — mae'n eiddo i'r crëwyr unigol. Fodd bynnag, gellir ail-ddefnyddio bron yr holl gynnwys heb ganiatád unigol o dan telerau'r ldrwydded sydd arnoi. Gweler y cwestiynau cyffredin am ail-ddefnyddio am esboniadau manylach.\nNoder fod y penodau lleol a restrir isod yn fudiadau annibynnol heb unrhyw reolaeth cyfreithiol neu gyfrifoldeb am wefannau Sefydliad Wicifryngau neu'r gwrthwyneb.\nGellir cynnig adborth am y wefan hon yn meta:Foundation wiki feedback; am adborth a thrafodaethau am weithgareddau Sefydliad Wicifryngau ei hun, defnyddiwch Fforwm Wicifryngau neu rhestr bostio Sefydliad Wicifryngau.\nRetrieved from "https://meta.wikimedia.org/w/index.php?title=Translation_requests/WMF/Contact_us/cy&oldid=3443363"\nLast edited on 15 February 2012, at 13:32\nThis page was last edited on 15 February 2012, at 13:32.


Take 'extra care' during firefighters strike - Newyddion - Gwasanaeth Tân ac Achub Gogledd Cymru\nTake 'extra care' during firefighters strike\n“Cymrywch bwyll arbennig”pan fydd diffoddwyr tân ar streic\nPostiwyd 18/09/2013 14:10:36\nY mae Prif Swyddog Tân Gwasanaeth Tân ac Achub Gogledd Cymru yn erfyn ar i'r cyhoedd 'gymryd pwyll arbennig' o safbwynt diogelwch tân yn y cartref a diogelwch ffyrdd yn ystod y streic sydd wedi ei threfnu gan ddiffoddwyr tân.\nY mae Undeb y Brigadau Tân wedi cyhoeddi ddoe (17eg Medi) y bydd diffoddwyr tân yng Nghymru a Lloegr yn gweithredu'n ddiwydiannol Ddydd Mercher 25ain Medi rhwng hanner dydd a 4.00pm.\nY mae disgwyl i nifer uchel o staff y gwasanaeth tân ac achub brotestio a bydd y rhain yn cynnwys staff gweithredol. O ganlyniad i ostyngiad mewn adnoddau ni fydd yn bosib i Wasanaeth Tân ac Achub Gogledd Cymru ddarparu ymateb brys o'r un lefel ag arfer i danau ac argyfyngau eraill, ac felly bydd yn canolbwyntio ar flaenoriaethu digwyddiadau lle mae bywydau yn y fantol.\nBu i'r Prif Swyddog Tân Simon Smith gysuro'r cyhoedd: " Mae gan Wasanaeth Tân ac Achub Gogledd Cymru drefniadau ar waith i barhau i ddarparu gwasanaeth drwy gydol y streic" ond fe rybuddiodd " mae'n bosib y bydd y gwasanaeth yn gyfyngedig ar adegau dan yr amgylchiadau".\nMeddai'r Cynghorydd Meirick Lloyd Davies, Cadeirydd Awdurdod Tân ac Achub Gogledd Cymru: "Tra bod Awdurdod Tân ac Achub Gogledd Cymru yn gwerthfawrogi ac yn parchu pryderon y staff sydd wedi arwain at eu penderfyniad i brotestio'n gyfreithlon yn y modd hwn, mae gan yr Awdurdod ddyletswydd a rhwymedigaeth i wneud yn siŵr na fydd hyn yn effeithio ar y gwasanaeth a ddarperir i'r cyhoedd, cyn belled â bod hynny'n ymarferol bosib. Dyma anghydfod rhwng Undeb y Brigadau Tân (FBU) a'r Llywodraeth yng Nghymru a Lloegr dros y newidiadau arfaethedig i drefniadau pensiwn. Mae'r newidiadau hyn yn mynd i effeithio ar nifer o bobl mewn sefydliadau ar draws y sector cyhoeddus. Fodd bynnag, prif flaenoriaeth yr Awdurdod yw sicrhau diogelwch y cyhoedd a chysondeb y gwasanaeth cyhoeddus.\nFe aeth y Prif Swyddog Tân Simon Smith ymlaen i ddweud: "Yn wahanol i'r anghydfod yn 2002/3 ni fydd Gwasanaeth Tân ac Achub Gogledd Cymru yn cael cefnogaeth gan y fyddin gyda'r peiriannau 'Green Goddesses' ac felly fe fydd ein gallu i ddarparu gwasanaeth i'r cyhoedd yn gryn her. Fod bynnag, byddwn yn parhau i ymateb i wasanaethau brys drwy flaenoriaethu'r adnoddau sydd ar gael i ni, gan ganolbwyntio ar achub bywydau."\nEr mwyn helpu pobl i gymryd pwyll arennig o safbwynt diogelwch tân a helpu i leihau'r peryglon i gymunedau a busnesau, bydd cynghorion diogelwch a chanllawiau ar gael ar wefan Gwasanaeth Tân ac Achub Gogledd Cymru ac ar safleoedd rhwydweithio cymdeithasol Facebook a Twitter (#takeextracare) , yn ogystal â'r newyddion lleol.\nFe bwysleisiodd y Prif Swyddog Tân bwysigrwydd y cynghorion canlynol mewn achos o dân;\nAtal sydd orau - talu sylw ychwanegol i ddiogelwch tân yn y cartref\nSicrhewch fod gennych larwm fwg sydd yn gweithio\nOs bydd tân - ewch allan, arhoswch allan, a galwch 999\nPeidiwch â chael eich temtio i daclo'r tân eich hun.\n"Y mae hi bob amser yn bwysig i chi gymryd sylw o ddiogelwch tân, ond mae hyn yn bwysicach fyth yn ystod yr adegau hyn," meddai. "Rwyf yn erfyn ar i bobl gymryd camau syml i wneud yn siŵr eu bod yn ddiogel, megis gwneud yn siŵr bod ganddynt larymau mwg gweithredol.\n"Os bydd angen i unrhyw aelod o'r cyhoedd ein galw ni mewn perthynas â mater nad ydyw'n fater brys yn ystod yr achos o weithredu diwydiannol, byddai o gymorth i ni pe byddent yn aros hyd nes i'r gwasanaeth arferol gael ei adfer cyn gwneud yr alwad honno ."\nSut allwch chi gadw'n ddiogel rhag tân? Dyma air i gall ar ddiogelwch tân;\nLarymau Mwg - Gosodwch larwm mwg ar bob llawr yn eich cartref a phrofwch hwy yn rheolaidd. Dylid gwirio'r batris unwaith yr wythnos a'u newid o leiaf unwaith y flwyddyn.\nCoginio - Cymrwch ofal arbennig wrth goginio. Peidiwch byth â gadael bwyd yn coginio. Peidiwch â llenwi eich sosban tsips fwy na thraean. Peidiwch byth â rhoi bwyd i mewn yn eich sosban tsips os bydd yr olew yn mygu - trowch y gwres i ffwrdd a gadewch iddo oeri. Peidiwch byth â choginio os ydych dan ddylanwad alcohol.\nCanhwyllau -Peidiwch â defnyddio canhwyllau yn rhy agos at lenni. Peidiwch â gadael canhwyllau heb neb i gadw llygaid arnynt. Gwnewch yn siŵr bod canhwyllau'n cael eu diffodd yn gywir bob amser.\nMatsis- Cadwch fatsis a thanwyr ymhell o gyrraedd plant.\nDefnyddiau Ysmygu- Defnyddiwch flwch llwch priodol bob amser. Diffoddwch ddefnyddiau ysmygu yn gywir. Peidiwch byth ag ysmygu yn y gwely.\nCynllun Dianc- Cynlluniwch eich llwybr dianc gyda phawb. Cofiwch gynnwys plant a'r henoed bob amser. Caewch bob drws gyda'r nos a diffoddwch yr holl gyfarpar trydanol yn y plwg oni bai eu bod yn cael eu defnyddio.\nTanau Agored- Rhowch gard dân o flaen pob tân agored. Peidiwch â sychu dillad yn rhy agos i dân agored.\nTrydan - Newidiwch unrhyw geblau sydd wedi gwisgo neu dreulio. Defnyddiwch y ffiwsiau cywir mewn offer trydanol domestig. Profwch flancedi trydan unwaith y flwyddyn. Peidiwch â gorlwytho socedi.\nDiogelwch tân i fusnesau yn ystod y gweithredu diwydiannol:\nEr mwyn sicrhau bod eich adeilad yn parhau i fod yn ddiogel rhag tân yn ystod achos i weithredu diwydiannol:\nYn gyntaf, dylai perchnogion busnes adolygu eu Hasesiad Risgiau Tân ac, os bydd angen gwneud newidiadau, rhoi'r rhain ar waith ar unwaith. Yn ogystal â hyn, bydd angen cymryd rhagofalon i atal tanau rhag cynnau. Gall hyn fod cyn symled â cherdded o gwmpas yr adeilad ar ddiwedd diwrnod gwaith er mwyn gwneud yn siŵr nad oes defnyddiau hylosg yng nghyffiniau'r adeilad.\nBydd angen i berchnogion wneud yn siŵr bod holl aelodau'r staff yn ymwybodol o'r gweithdrefnau ar gyfer lleihau'r tebygolrwydd o dân a bod pawb yn parhau i fod yn effro i beryglon tân. Bydd yr hyn sydd angen i berchnogion unigol eu gwneud yn ddibynnol ar eu Hasesiad Risgiau Tân eu hunain.\nYn ystod unrhyw gyfnod o weithredu diwydiannol, y 'Person Cyfrifol' fydd yn parhau i fod yn gyfrifol am gynnal y rhagofalon tân yn yr adeilad fusnes, ac felly cynghorir perchnogion busnes i wneud yn siŵr bod popeth yn ei le yn unol â Gorchymyn Diwygio Rheoleiddio (Diogelwch Tân) 2005, er mwyn gwneud yn siŵr bod staff, ymwelwyr a'r adeilad yn ddiogel.


Rheolwr newydd Cymru: disgwyl cyhoeddiad ddydd Llun – Golwg360\n14 Ionawr 2018 am 10:25 Diweddarwyd am 19:15\nMae disgwyl i Gymdeithas Bêl-droed Cymru gyhoeddi ddydd Llun pwy fydd yn olynu’r rheolwr Chris Coleman.\nMae lle i gredu bod pedwar o bobol wedi cael eu cyfweld ar gyfer y swydd – Osian Roberts, Ryan Giggs, Craig Bellamy a Mark Bowen.\nCafodd y cyfweliadau eu cynnal yr wythnos ddiwethaf, yn ôl adroddiadau.\nYmddiswyddodd Chris Coleman ym mis Tachwedd er mwyn mynd yn rheolwr ar dîm Sunderland yn y Bencampwriaeth.\nYn ystod ei gyfnod wrth y llyw yng Nghymru, fe arweiniodd ei dîm i rownd gyn-derfynol Ewro 2016, gan fethu o drwch blewyn â chyrraedd Cwpan y Byd, sydd i’w gynnal yn Rwsia ym mis Mehefin.\nChris Coleman yn dweud ei ddweud\nErs iddo ymddiswyddo, mae Chris Coleman wedi mynnu mai Cymro ddylai ei olynu, er gwaetha’r adroddiadau gwreiddiol fod y Ffrancwr Thierry Henry ymhlith yr ymgeiswyr posib.\nAr ôl i’w dîm golli yn erbyn Caerdydd ddydd Sadwrn, fe wfftiodd Chris Coleman un o’r ymgeiswyr, Mark Bowen, oedd yn is-reolwr Mark Hughes gyda thîm Cymru.\nWrth gyfeirio at waith Mark Bowen fel dadansoddwr teledu, dywedodd Chris Coleman: “Fe ddylai Bowen wneud yn dda, oherwydd dw i’n cofio pan o’n i’n rheolwr ac roedd e’n siarad ar y teledu, roedd ganddo fe’r atebion i gyd ar ôl y gêm.\n“Felly gadewch i ni weld.”\nOnd roedd yn fwy cynnes ei farn am Ryan Giggs.\n“Fe wnes i rannu ystafell newid gyda Ryan ac mae e’n foi gwych.”\nDywedodd ei bod yn “anodd” darogan pwy fyddai’n cael y swydd, ond mae’n dweud y bydd yn barod i gefnogi’r rheolwr newydd.\n“A finnau’n Gymro fy hun, fe fydd gan bwy bynnag sy’n ei chael hi fy nghefnogaeth.”


Calendr solar: beth ydyw, nodweddion a tharddiad | Meteoroleg Rhwydwaith\nPortillo Almaeneg | 23/11/2021 16:00 | Gwyddoniaeth\nRydym i gyd wedi arfer â dilyn y calendr solar ond nid oes llawer yn gwybod o ble mae'n dod na beth mae'n ei olygu. Yn ogystal â bod yn galendr lle gallwn ddod o hyd i wahanol fathau, mae'n amlwg ei fod yn wahanol i'r calendr lleuad. Mae ganddo rai nodweddion unigryw ac mae'n werth eu crybwyll yma.\nFelly, rydyn ni'n mynd i gysegru'r erthygl hon i ddweud wrthych beth yw'r calendr solar, beth yw ei darddiad a'i holl brif nodweddion.\n1 Beth yw'r calendr solar\n2 Mathau o galendr solar\n2.1 Calendrau solar trofannol\n2.2 Calendrau solar Sidereal\n3 Gwahaniaethau o'r calendr lleuad\nBeth yw'r calendr solar\nY calendr solar yw'r calendr sy'n llywodraethu ein bywydau. Mae'n system ddyddio sy'n seiliedig ar flwyddyn dymhorol o oddeutu 365 1/4 diwrnod, sydd yw'r amser mae'n ei gymryd i'r ddaear fynd o amgylch yr haul.\nRoedd yn ymddangos mai'r Eifftiaid oedd y cyntaf i ddatblygu calendr solar. Roedd ailymddangosiad y ci-Sirius (Sothis) yn yr awyr ddwyreiniol yn bwynt sefydlog bob blwyddyn, gan gyd-daro â llifogydd blynyddol afon Nîl. Fe wnaethant galendr am 365 diwrnod. Mae'n cynnwys 12 mis, 30 diwrnod y mis, a 5 diwrnod wedi'i ychwanegu at ddiwedd y flwyddyn, gan beri i'w galendr fynd yn anghywir yn raddol.\nYchwanegodd yr Aifft Ptolemy III Euergetes ddiwrnod at y calendr 365 diwrnod sylfaenol bob pedair blynedd yn yr archddyfarniad Canopus (237 CC) (cyflwynwyd yr arfer hwn hefyd yng nghalendr Seleucid a fabwysiadwyd yn 312 CC).\nYn y Weriniaeth Rufeinig, yr Ymerawdwr Cesar yn 45 CC. Disodli'r calendr Rhufeinig gweriniaethol anhrefnus gan galendr Julian, a all fod yn seiliedig ar galendr lleuad Gwlad Groeg. Mae calendr Julian yn aseinio 30 diwrnod neu 31 diwrnod i 11 mis trwy fis Chwefror; caniateir blwyddyn naid bob pedair blynedd. Fodd bynnag, yn ddiweddarach, gwnaeth calendr Julian y flwyddyn solar yn rhy hir trwy ychwanegu chwarter diwrnod at y flwyddyn; y flwyddyn solar mewn gwirionedd yw 365.2422 diwrnod.\nErbyn canol yr 10eg ganrif, roedd goramser wedi achosi gwall cronnus o tua 1582 diwrnod. I gywiro'r gwall hwn, lluniodd y Pab Gregory XIII galendr Gregori ym 5, rhwng Hydref 14 a 400 y flwyddyn honno, gan hepgor blynyddoedd naid oherwydd eu bod yn perthyn i gan mlynedd na ellir ei rannu â 1700, er enghraifft, 1800, 1900 a XNUMX O'r holl esboniadau, gwelwn fod gwahanol fathau o galendrau solar wedi ymddangos, wedi'u nodi hefyd yn ôl lleoliad. Ein calendr Gregori cyfredol yw'r calendr Gregori, ond ni fydd yn brifo os ydym yn gwybod beth yw'r calendrau Gregori eraill.\nMathau o galendr solar\nCalendrau solar trofannol\nMae'r calendr solar trofannol yn galendr sy'n cael ei ddominyddu gan flynyddoedd trofannol, ac mae ei hyd oddeutu 365 diwrnod, 5 awr, 48 munud, a 45 eiliad (365,24219 diwrnod). Gall y flwyddyn drofannol fod o gyhydnos y gwanwyn neu'r hydref i'r nesaf, neu o heuldro'r haf neu'r gaeaf i'r nesaf.\nEr bod gan galendr Gregori heddiw 365 diwrnod mewn blwyddyn arferol, rydyn ni'n ychwanegu diwrnod naid bron bob pedair blynedd i gadw i fyny â'r flwyddyn drofannol. Heb y nifer cywir o flynyddoedd naid, bydd ein calendr yn mynd allan o sync yn gyflym. Mae hyn yn digwydd yng nghalendr Julian gyda gormod o flynyddoedd naid. Yn y pen draw, cafodd ei ddisodli gan galendr Gregori.\nMae'r canlynol yn galendrau solar trofannol:\nCalendr Iran (Calendr Jal_li)\nCalendr solar Gwlad Thai\nMae gan bob un o'r calendrau hyn flwyddyn 365 diwrnod ac weithiau mae'n cael ei ehangu trwy ychwanegu diwrnod ychwanegol i ffurfio blwyddyn naid. Gelwir y dull hwn yn "coladu", lle mae'r dyddiadau a fewnosodwyd yn "groes". Hefyd, mae calendr Zoroastrian, sydd mae'n galendr crefyddol ar gyfer devotees Zoroaster ac mae'n frasamcan o'r calendr solar trofannol.\nCalendrau solar Sidereal\nCalendr Bengali yw'r enghraifft orau o'r calendr solar serol. Mae hyn fel arfer yn 365 diwrnod, ac un diwrnod i ffurfio blwyddyn naid. Nodir y 12 mis solar fel un o'r chwe thymor (dau fis ym mhob tymor). Mae pob mis yn cynrychioli cytser benodol.\nY math hwn o galendrau Fe'u defnyddir ar gyfer dewiniaeth ac mae iddynt ystyron pwysig mewn gwahanol grefyddau. Gall y calendr hwn hefyd ddefnyddio'r mis lleuad. Felly, gelwir calendr Bengali hefyd yn galendr solar-lleuad.\nMae'r canlynol yn galendrau solar sidereal:\nGwahaniaethau o'r calendr lleuad\nRydym wedi gweld sut mae'r calendr solar yn seiliedig ar symudiad yr haul ac yn fwy cyfarwydd i bobl. Ond nid dyma'r unig galendr, er bod yn rhaid i ni siarad hefyd am y calendr lleuad, sydd yn cael ei lywodraethu gan wahanol gyfnodau'r lleuad. Yn y modd hwn, mae'r calendr solar yn sylweddol wahanol i'r calendr lleuad, sy'n defnyddio'r lleuad i gyfrifo misoedd. Er bod y ddau galendr yn defnyddio gwahanol ddulliau i fesur misoedd, gallant ill dau ein helpu i olrhain amser yn gywir a rheoli ein bywydau.\nAr y llaw arall, y gwahaniaeth amlycaf rhwng y calendr lleuad a'r calendr solar yw'r cyrff nefol a ddefnyddir i fesur treigl amser. Mae'r calendr lleuad yn defnyddio cam y lleuad i fesur amser. Yn gyffredinol, mis yw'r amser rhwng y lleuad newydd a'r lleuad newydd. Un amser solar yw'r amser sy'n ofynnol i'r ddaear droi o amgylch yr haul.\nMae'r calendr solar fel arfer yn mesur yr amser rhwng y cyhydnosau gwerinol. Oherwydd bod y lleuad yn cymryd yr un amser i gylchdroi o amgylch y ddaear, mae'r lleuad bob amser yn dangos yr un wyneb i'r ddaear. Dyna pam na welwyd ei eithaf arall erioed. Mae lleuadau newydd yn ymddangos bob 29,5 diwrnod. Mae seryddwyr yn galw'r amser rhwng lleuadau newydd yn lleuad synodig.\nMae'r holl galendrau lleuad y mae pobl yn eu creu yn seiliedig ar fisoedd synodig, nid y misoedd y gallwn ddod o hyd iddynt yn y calendr solar. Mewn gwirionedd, mae'r calendr solar wedi'i sefydlu fel mis yr ydym fel arfer yn ei ddefnyddio'n rheolaidd, yn wahanol i'r calendr lleuad, sydd Fe'i defnyddir yn fwyaf eang ar gyfer cnydau a phynciau esoterig.\nFel y gallwch weld, mae yna nifer o wahaniaethau rhwng y calendr lleuad a solar. Gobeithio y gallwch ddysgu mwy am y calendr solar, ei nodweddion a'i darddiad gyda'r wybodaeth hon.\nLlwybr llawn i'r erthygl: Meteoroleg Rhwydwaith » Meteoroleg » Gwyddoniaeth » Calendr solar


Dewiniaeth ar waith yng nghoedwig Llanwynno\n7 MEDI 2010DATGANIAD NEWYDDION: 13997\nThis news story is now over a year old and information may no longer be accurate or up-to-date. It might also contain obsolete links. Please use our search link on the left to look for more recent information. Yn ystod yr haf, buwyd yn ffilmio’r drydedd gyfres o raglen deledu ‘Merlin’ y BBC yng nghoedwig Llanwynno ger Ynys-y-bŵl, Rhondda Cynon Taf, ac roedd y dirwedd ddramatig yn gefndir perffaith ar gyfer hyn.\nRoedd Comisiwn Coedwigaeth Cymru yn ddiweddar wedi bod yn cynaeafu coed ar y safle a ddewiswyd ar gyfer y gwaith ffilmio gan y cwmni cynhyrchu, Shine Television, ac roedd y ddaear wedi cael ei pharatoi yn barod ar gyfer ailblannu.\nRoedd ôl-effeithiau’r gwaith coedwigaeth ynghyd â thân ar y safle wedi creu tirwedd wyllt a dramatig, a oedd yn berffaith ar gyfer y rhaglen deledu ffantasïol.\nBu’r cwmni teledu yn cloddio ardal yn y goedwig ac yna’n ei llenwi â defnyddiau naturiol a dŵr er mwyn creu cors fechan yr oedd iddi ran yn anturiaethau Arthur a Myrddin. Ar ôl i’r gwaith ffilmio ddod i ben, cafodd y llecyn ei ddychwelyd i’w gyflwr gwreiddiol yn barod ar gyfer plannu coed ifanc.\nMeddai Midge Ferguson, Rheolwr Lleoliad Shine Television, “Cawsom ddiwrnod gwych yn ffilmio yng nghoedwig Llanwynno, a hoffem ddiolch i bawb yng Nghomisiwn Coedwigaeth Cymru am eu cymorth.\n“Roedd y tywydd yn berffaith, a’r lleoliad yn edrych yn ddramatig iawn, ac mae’r gwaith paratoi a threfnu a wnaed gan bawb wedi talu ar ei ganfed.”\nMeddai Karen Clarke, Ceidwad Cymunedol Comisiwn Coedwigaeth Cymru, “Rwyf wrth fy modd gyda’r rhaglen ac mae wedi bod yn gyffrous iawn cael cyfle i helpu i osod yr olygfa a gweld y Tywysog Arthur yn un o’r coedwigoedd yr wyf yn gweithio ynddi!\n“Ni fyddai gan lawer o bobl ddiddordeb yn y safle gan ei fod wedi’i baratoi ar gyfer ei ailblannu, ond roedd yn berffaith ar gyfer ffilmio’r golygfeydd hyn. Mae hyn yn dangos y gall hyd yn oed coedwigoedd sy’n mynd drwy gyfnod o newid gynnig cyfleoedd gwych ar gyfer gweithgareddau creadigol.”\nBydd trydedd gyfres ‘Merlin’ yn cychwyn ar 11 Medi am 7.25pm.\nGellir gofyn am ffotograff o’r gyfres deledu o Picture Desk y BBC yn pictures@bbc.co.uk\nCysylltiad i’r Wasg: Mary Galliers, mary.galliers@forestry.gsi.gov.uk, 0300 068 0057. e-mail: karen.clarke@forestry.gsi.gov.uk


Iselder ôl-enedigol a chynenedigol | Mind, the mental health charity - help for mental health problems\nOs ydych yn cael iselder tra rydych yn disgwyl babi neu ar ôl geni babi, mae’n bosibl y bydd yn cael ei alw yn:\niselder cynenedigol – tra rydych yn disgwyl babi\niselder ôl-enedigol – yn ystod y flwyddyn gyntaf fwy neu lai ar ôl geni babi\niselder amenedigol – unrhyw bryd o’r adeg rydych yn darganfod eich bod yn disgwyl babi tan tua blwyddyn ar ôl geni’r plentyn.\nMae llawer o bobl yn ymwybodol o iselder ôl-enedigol. Ond ychydig o bobl sy’n gwybod bod llawer o bobl yn cael iselder cynenedigol, a bod rhai pobl yn cael y ddau.\nMae’r wybodaeth sydd ar y dudalen hon yn ymwneud ag iselder amenedigol, felly mae’n berthnasol os ydych yn cael iselder cynenedigol neu ôl-enedigol. Mae’n trafod:\nArwyddion a symptomau iselder amenedigol\nTriniaethau ar gyfer iselder amenedigol\nHunanofal ar gyfer iselder amenedigol\nBeth yw’r gwahaniaeth rhwng y ‘felan’ ar ôl geni babi (y 'baby blues') ac iselder ôl-enedigol?\nMae’r 'baby blues' yn cyfeirio at gyfnod byr o deimlo’n isel, yn emosiynol ac yn ddagreuol rhwng tua tri a 10 diwrnod ar ôl geni plentyn. Rydych yn debygol o fod yn ymdopi â llawer o ofynion newydd, heb lawer o gwsg, felly mae’n naturiol i chi deimlo’n emosiynol ac yn flinedig iawn. Dim ond am ychydig ddiwrnodau y mae’r teimlad hwn yn para fel arfer, ac mae’r rhan fwyaf o bobl yn gallu ei reoli.\nMae iselder ôl-enedigol yn iselder llawer dyfnach a mwy hirdymor. Fel arfer mae’r iselder hwn yn datblygu rywbryd yn ystod y chwe wythnos ar ôl geni plentyn, a gall ddigwydd yn raddol neu yn sydyn. Gall amrywio o iselder ysgafn i iselder difrifol iawn.\nDyma rai o arwyddion a symptomau cyffredin iselder amenedigol:\nOs oes gennych iselder amenedigol, efallai y byddwch yn teimlo:\nyn isel, yn ofidus neu’n ddagreuol\nyn anesmwyth, yn gynhyrfus neu’n anniddig\nyn euog, yn ddiwerth ac yn dda i ddim\nyn ynysig ac yn methu ag ymwneud â phobl eraill\nyn cael dim pleser mewn bywyd neu’r pethau rydych yn eu mwynhau fel arfer\nymdeimlad bod pethau’n afreal\ndim hunanhyder neu hunan-dyb isel\nyn anobeithiol ac yn ddiobaith\nyn elyniaethus neu’n ddi-hid tuag at eich partner\nyn elyniaethus neu’n ddi-hid tuag at eich babi\nOs oes gennych iselder amenedigol, efallai y byddwch:\nddim cymaint o eisiau bwyd\nheb ddiddordeb mewn rhyw.\nMae rhai o’r profiadau hyn yn gyffredin yn ystod beichiogrwydd ac ar ôl dod yn rhiant. Ond mae’n dal yn bwysig eu crybwyll wrth eich meddyg os ydych yn pryderu y gallech fod ag iselder amenedigol.\n"Ro’n i’n teimlo’n hunanol ac yn euog oherwydd mod i’n teimlo’n negyddol ac yn isel. Canlyniad hyn oedd mod i’n ynysu fy hun fwy fyth, ac yn gwneud y broblem yn waeth."\nGallwch gael cynnig triniaethau amrywiol ar gyfer iselder amenedigol. Dylai eich meddyg drafod yr opsiynau hyn gyda chi, er mwyn i chi allu gwneud penderfyniad gyda’ch gilydd ynglŷn â’r driniaeth orau i chi:\nMae’r therapïau siarad y gallech gael eu cynnig yn cynnwys therapi ymddygiadol gwybyddol (CBT) neu therapi rhyngbersonol (IPT). Therapïau byrdymor sy’n cael eu hargymell i drin iselder yw’r rhain.\nMae’n debyg mai gwrthiselydd fydd y feddyginiaeth. Os oes gennych unrhyw bryderon ynglŷn â chymryd meddyginiaeth, gallwch siarad gyda’ch meddyg neu fferyllydd. Mae gennym hefyd wybodaeth ynglŷn â chymryd gwrthiselyddion tra rydych yn feichiog neu’n bwydo ar y fron.\nMae rhai pobl yn gweld bod cymryd meddyginiaeth yn eu helpu i deimlo’n ddigon sefydlog i gael y budd mwyaf o therapi siarad. Ond mae pobl eraill yn gweld bod meddyginiaeth neu therapïau siarad yn fwy buddiol ar eu pen eu hunain.\nWeithiau bydd rhestrau aros hir ar gyfer therapïau siarad yn eich ardal. Efallai y bydd eich meddyg yn cynnig gwrthiselydd i’ch helpu chi tra rydych yn aros am therapi.\nTherapi electrogynhyrfol (ECT)\nOs oes gennych iselder difrifol iawn sydd ddim yn ymateb i driniaethau eraill, efallai y bydd eich meddyg yn awgrymu therapi electrogynhyrfol (ECT). Gall ECT weithio’n gyflym iawn, felly efallai y bydd meddygon yn awgrymu eich bod yn ei gael yn fuan ar ôl geni eich plentyn. Pwrpas hyn yw eich helpu i ofalu am eich babi a bondio gyda’ch babi cyn gynted ag sy’n bosibl.\nMae’n bosibl defnyddio ECT yn ystod beichiogrwydd, ond mae’n bosibl y bydd pryderon ynglŷn â rhoi anaesthetig i chi tra rydych yn disgwyl babi. Gallwch siarad gyda’ch meddyg am hyn.\nEdrychwch ar ein tudalen am driniaethau ar gyfer iselder i gael mwy o wybodaeth.\n"Er mod i’n poeni am gael iselder ôl-enedigol, doeddwn i ddim yn meddwl y byddwn i mor wael pan o’n i’n disgwyl babi. Cyfuniad o hormonau, diffyg meddyginiaeth, poeni am roi genedigaeth a salwch yn y tri mis cyntaf wnaeth gyfrannu at fy salwch i."\nGall cael iselder amenedigol fod yn brofiad anodd iawn, ond dyma rai camau a allai eich helpu:\nBod yn garedig â chi eich hun\nEfallai y bydd gennych lawer o ddisgwyliadau ar eich cyfer chi fel rhiant, ond does neb yn gallu bodloni ei holl ddisgwyliadau drwy’r adeg.\nPeidiwch â chosbi eich hun os nad ydych chi’n gwneud rhywbeth roeddech chi wedi bwriadu ei wneud, neu os byddwch yn gweld eich hun yn teimlo’n waeth eto. Ceisiwch drin eich hun fel y byddech yn trin ffrind, a bod yn garedig â chi eich hun.\nGall hyn eich helpu i dracio unrhyw newidiadau yn eich hwyliau, ac efallai y gwelwch eich bod yn cael mwy o ddiwrnodau da nag yr ydych yn ei feddwl. Gall hyn hefyd eich helpu i sylwi os yw unrhyw weithgareddau, lleoedd neu bobl yn gwneud i chi deimlo’n well neu’n waeth.\nEdrychwch ar ein tudalen o gysylltiadau defnyddiol ar gyfer dolenni sy’n arwain at ddyddiaduron hwyliau ar-lein, gan gynnwys apiau tracio hwyliau i’w defnyddio ar eich ffôn.\nPan fyddwch yn cael iselder, mae’n hawdd teimlo nad yw hylendid yn flaenoriaeth. Ond gall pethau bach wneud gwahaniaeth mawr i’r ffordd rydych yn teimlo. Er enghraifft, gallech gael cawod a gwisgo amdanoch, hyd yn oed os nad ydych yn mynd allan o’r tŷ.\nSiarad gyda phobl sydd â phrofiadau tebyg\nYn aml iawn gallwn deimlo mai ni yw’r unig rai sy’n teimlo fel hyn. Mae cefnogaeth gan gymheiriaid a grwpiau cyngor ar gael i rannu meddyliau, teimladau a phrofiadau.\nCysylltwch â Llinell Wybodaeth Mind neu gangen leol o Mind i gael gwybodaeth am opsiynau cefnogaeth gan gymheiriaid yn eich ardal chi.\nMae PANDAS yn cynnig gwybodaeth a chefnogaeth i bobl sy’n cael iselder cynenedigol ac ôl-enedigol. Edrychwch ar ein tudalen o gysylltiadau defnyddiol i ddod o hyd i sefydliadau eraill a all helpu.\nOs oes modd, gofynnwch am help a derbyniwch help gan bobl sydd o’ch cwmpas. Gall cefnogaeth ymarferol ac emosiynol gan deulu, ffrindiau a chymunedau fod yn hanfodol er mwyn eich helpu i ymdopi.\n< Partneriaid Gorbryder amenedigol >


Torri Lawr y Sgrin – Ymbarél\nMae’r cynnydd a’r datblygiad o dechnoleg yn broses drawiadol i wylio a bod yn rhan ohoni. Mae’r trawsnewid technoleg sydd wedi digwydd yn yr ychydig ddegawdau diwethaf yn syfrdanol. Mae’n rhywbeth defnyddiol iawn yn ein bywyd, wrth roi ni’r offer i wneud beth bynnag rydym ni eisiau. Hefyd, mae’r dechnoleg wedi trawsfudo dros ond cyfrifiaduron i ffonau symudol ac felly rhoi mynediad i’r we at ein bysedd. Mae hyn wedi profi i fod yn gysyniad rhyfeddol ond gyda hwn mae’n hefyd yn rhoi’r llwyfan i’r ‘keyboard warriors’ ac felly mae’n rhoi cyfle i’r bwlis cael siawns i fod yn anhysbys wrth fwlio. Heddiw, mae bron pob tŷ yn cael cyfrifiadur a mynediad i’r we a bron pop person yn cael ffon symudol. Felly, beth yw seibir bwlio?\nPostio sylwadau a lluniau negyddol.\nCam-drin ar wal y defnyddiwr.\nDefnyddio lluniau neu fideos i wneud hwyl i ddefnyddiwr arall.\nDefnyddio cyfryngau cymdeithasol i dwyll.\nHacio cyfrif neu wneud postiadau yn dwyllodrus fel pe bai un arall yn eu hysgrifennu.\nMae llawer iawn o fwlio cyfryngau cymdeithasol yn digwydd ar facebook oherwydd bod cymaint o bobl yno ac mae’r mynediad hawdd i rannu lluniau ac ati. Mae Trydar hefyd yn dod yn lle mawr i gael bwlio oherwydd mae yna fynediad i bopeth rydych yn postio a rhai weithiau mae’n fwy personol ar Drydar. Mae Ask.FM wedi achosi problemau difrifol ymhlith pobl ifanc yn eu harddegau. Roedd hunanladdiad merch 14-mlwydd-oed yn 2013 yn gysylltiedig â bwlio ar ask.fm. Roedd y perchnogion newydd yn addo i roi’r bwlio i ben neu i gau’r safle yn gyfan gwbl.\nPam ydy e’n mwy hawdd i bwlio ar cyfryngau cymdeithasol?\nHyd yn oed ydych yn ofalus â gosodiadau preifatrwydd, gall fod yn anodd tynnu’r risg o seibir bwlio yn llwyr. Pan nad yw plant, a llawer o oedolion ar y mater hwnnw, yn siarad â rhywun wyneb yn wyneb, maent yn llai tebygol o deimlo goblygiadau’r hyn y maent yn ei ddweud mewn gwirionedd. Her arall yw y gall fod yn amhosibl dianc. Nid yw plant am gael eu gadael allan o rwydweithio cymdeithasol, felly nid yw bob amser mor syml â dweud “droi i ffwrdd”.\nBeth galle chi wneud?\nOsgoi ymateb i negeseuon o fwli.\nGadewch i oedolyn wybod beth sy’n digwydd.\nAnghyfrydwch unrhyw un sy’n postio swyddi negyddol ac sy’n aflonyddu arnynt.\nBlociwch unrhyw un sy’n parhau i anfon negeseuon.\nAdroddwch yr unigolyn i’r wefan cyfryngau cymdeithasol.\nCadwch gofnodion am yr ymddygiad ar gyfer prawf, os oes angen.\nDeall yr effeithiau o seiber bwlio – gall effeithiau bwlio cyfryngau cymdeithasol fod yn fwy cynnil na bwlio corfforol, yn enwedig ar y dechrau ; mae’r cynnydd mewn bwlio ar gyfryngau cymdeithasol a llwyfannau ar-lein eraill wedi achosi i achosion o hunanladdiad yn eu harddegau gynyddu’n ddramatig.\nNodi Arwyddion Bwlio Cyfryngau Cymdeithasol\nTynnu’n ôl oddi wrth deulu a ffrindiau.\nNewid dramatig mewn arferion cysgu, naill ai’n fwy neu’n llai.\nNewid dramatig mewn apatite, naill ai’n fwy neu’n llai.\nColli diddordeb mewn gweithgareddau yr oeddent unwaith yn angerddol amdanynt.\nY ffaith bod seibr bwilio yn math eithaf newydd o bwlio, mae wedi profi i bod yn un o’r fathau mwayf difrifol. Mae hwn hefyd ddim yn meddwl bod ni methu cael gwared oddi wrth o fe. Ond mae rhaid i ni gweithio gyda’i gilydd.\nOs rydych yn poeni am rhywun neu eisiau siarad i rhywun, siarad i ni neu cliciwch ar y linciau yma :\nOs mae’n hynnod o ddifrifol ffonio 999 nawr.\nPublished by luciamara\nView all posts by luciamara\nPethau allwch chi wneud i helpu\nOne thought on “Torri Lawr y Sgrin”


Cyflwyniad | Taking Care of Teachers\nmeddwl a llesiant\nPam fod iechyd meddwl a lles athrawon yn bwysig?\nBeth mae’r ymchwil yn ei ddweud?\nY fframwaith ecolegol\nY berthynas rhwng boddhad mewn swydd a boddhad mewn bywyd\nBle mae'ch ysgol chi nawr?\nDechrau arni sub-navigation\nDatblygu eich cynllun iechyd meddwl a lles\nY cysylltiad rhwng lles athrawon a deilliannau disgyblion\nDiwylliant yr ysgol\nDiwylliant yr ysgol sub-navigation\nDiwylliant o ddiogelwch seicolegol\nMynd i'r afael â'r ffactorau sy'n sbarduno iechyd meddwl a lles gwael\nAmgylcheddau ffisegol i gefnogi iechyd meddwl a lles staff\nCynnwys lles wrth ryngweithio bob dydd\nCydymdrechu a pherthnasoedd\nDechrau siarad sub-navigation\nCodi ymwybyddiaeth a lleihau stigma\nBod yn esiampl\nTimau hyderus sub-navigation\nLlythrennedd iechyd meddwl\nRheolwyr Llinell, arweinwyr ac arweinwyr lles\nOffer a Chefnogaeth\nOffer a Chefnogaeth sub-navigation\nMathau o broblemau iechyd meddwl\nGwasanaethau cymorth a gwybodaeth\nCefnogi staff i ddychwelyd i'r gwaith\nHunanfyfyrio a chymorth gan gyfoedion\nMesur llwyddiant sub-navigation\nMesurau Iechyd Meddwl a Llesiant\nRôl cyrff llywodraethu\nTrawma ac Anhwylder Straen Wedi Trawma\nEffaith Coronafeirws ar bobl ifanc\nCroeso i Gofalu am Athrawon: canolbwynt iechyd meddwl a llesiant, sydd wedi'i ariannu gan Lywodraeth Cymru. Mae'n wych eich cael chi ar fwrdd y llong!\nNi fu gofalu am iechyd meddwl a lles staff ysgolion erioed yn bwysicach. Ond rydyn ni'n gwybod y gall fod yn anodd gwybod ble i ddechrau. Os ydych chi'n arweinydd ysgol neu'n rhywun sy'n gyfrifol am les staff, yna'r canolbwynt hwn yw'r lle i chi. Os ydych chi'n unigolyn sy'n chwilio am gefnogaeth i'ch iechyd meddwl, gallwch estyn allan i'n llinell gymorth uchod neu ymweld â www.educationsupport.org.uk.\nMae'r canolbwynt hwn yn darparu ystod o wybodaeth, canllawiau, awgrymiadau da, fideos a dolenni i chi a fydd yn eich helpu i roi iechyd meddwl a lles staff wrth galon eich ysgol. Mae pob adran yn ymdrin ag ystod o bynciau ond cyn i chi ddechrau archwilio'r canolbwynt ymhellach, rydym yn argymell eich bod yn cymryd y camau hyn:\n• Gwyliwch y fideos rhagarweiniol ar y dudalen hon i ddarganfod mwy am Gymorth Addysg a sut i ddefnyddio'r canolbwynt hwn..\n• Edrychwch ar yr adrannau isod i ddeall mwy am ein hymchwil, y berthynas rhwng swydd, boddhad bywyd a'r model ecolegol y mae staff ysgolion yn cymryd rhan ynddo ag ef a'n gwaith yng Nghymru.\n• Gan ddefnyddio'r teclyn chwilio yn yr adran 'ble mae'ch ysgol chi nawr'? isod. Gallech helpu i nodi'r hyn yr ydych eisoes yn ei wneud i gefnogi lles staff yn eich ysgol. Gallwch ei lawrlwytho a dechrau ar unwaith.\nMae'r holl fideos rhagarweiniol, a thestun gwefan, wedi'u cyfieithu i'r Gymraeg. Nid oes gan bob un adnoddau. Os dewch chi ar draws adnoddau penodol yr hoffech chi eu cyfieithu i'r Gymraeg, rhowch wybod i ni.\nMae ein canolbwynt yn adnodd sy'n esblygu. Disgwyliwn ychwanegu adnoddau wrth inni ddyfnhau ein dealltwriaeth o'r hyn sydd ei angen ar ysgolion - felly gwnewch yn siŵr eich bod yn dod yn ôl i wirio cynnwys newydd.\nNawr, gadewch i ni fynd yn sownd i mewn...\nCyflwyniad i Gymorth Addysg\nCyflwyniad i'r canolbwynt hwn\nArchwiliwch yr adran hon


BBC - Cymru - Bywyd - Pobl - Caradog Pritchard\nAwdur y gyfrol enwog 'Un Nos Ola Leuad' ac enillydd tair coron a chadair Eisteddfodol.\nMab y Chwarel\nBardd, nofelydd a newyddiadurwr oedd Caradog Prichard. Treuliodd ran fwyaf ei oes yn Llundain, lle gweithiai ar staff y News Chronicle ac wedyn y Daily Telegraph, lle oedd yn uchel iawn ei barch ymhlith ei gyd-weithwyr. Tra'n byw yn Llundain cadwai ei wraig, Mattie, dŷ agored i Gymry, ac eraill, a daeth eu haelwyd yn adnabyddus am rialtwch a diwylliant. Ar y llaw arall, dioddefodd Caradog o effaith alcohol ac iselder ysbryd.\nGanwyd ef ym Methesda yn Sir Gaernarfon yn 1904 yn fab i chwarelwr. Achoswyd poen meddyliol iddo ar hyd ei oes gan y wybodaeth bod ei dad wedi cael ei ladd yn y chwarel, a hynny, efallai, o ganlyniad iddo fod yn 'fradwr' yn ystod y Streic Fawr ar ddechrau'r ganrif, er bod J. Elwyn Hughes wedi dangos yn fwy diweddar nad yw hyn yn debyg o fod yn wir.\nEnillodd y Goron yn yr Eisteddfod Genedlaethol dair gwaith, ym 1927, 1928 a 1929, y trydydd tro gyda phryddest sy'n dwyn y teitl 'Y Gân ni Chanwyd'. Enillodd hefyd y Gadair ym 1962 am ei awdl 'Llef Un yn Llefain'.\nMae 'Y Briodas' yn gyfres o delynegion dramatig sy'n cael eu llefaru gan bum cymeriad - y wraig, y mynydd, yr afon, yr ywen a'r ysbryd. Mae'r wraig yn tyngu llw i'w gŵr marw, ac erbyn diwedd y bryddest mae hi'n dawnsio'n lloerig gan dybio iddo ddychwelyd i'w hailbriodi. Cerdd ddirdynnol yw hon, fel ei ddilyniant 'Penyd,' oherwydd, fel sy'n hysbys, mae hi wedi ei seilio ar brofiad y bardd ei hun.\nCyhoeddwyd cerddi Caradog Prichard yn y cyfrolau 'Canu Cynnar' (1937), 'Tantalus' (1957) a 'Llef un yn Llefain' (1963), ac ymddangosodd casgliad cyflawn o'i waith barddonol ym 1979.\nLlwyddiant Gola Leuad\nEr gwaethaf ei fri fel bardd y Goron a'r Gadair, cafodd Caradog Prichard ei lwyddiant mwyaf fel awdur y nofel 'Un Nos Ola Leuad' (1961), sydd hefyd yn astudiaeth o wallgofrwydd, a Bethesda yn gefndir iddi hi.\nCyhoeddodd hefyd gasgliad o storïau byrion, sef 'Y Genod yn ein Bywyd '(1964) a hunangofiant hynod ffraeth a dadlennol, 'Afal Drwg Adda' (1973).


Cartrefi newydd yng Nghyffordd Llandudno - Adra\nCartrefi newydd yng Nghyffordd Llandudno\nRydym ni, darparwr tai cymdeithasol a fforddiadwy mwyaf gogledd Cymru yn cydweithio hefo Beech Developments i adeiladu 29 o dai fforddiadwy newydd yng Nghyffordd Llandudno.\nBydd cynlluniau amrywiol ar gael fel Rhentu i Brynu yn ogystal â rhentu fforddiadwy a’r farchnad agored.\nBydd gan y datblygiad newydd yn Narrow Lane, yr un cymeriad ac edrychiad â’r gymuned sydd yno ar hyn o bryd a’r tai sydd wedi eu hadeiladu yn Gwêl y Mynydd.\nBydd pob tŷ sydd ar gael yn cael eu hadeiladu gyda lefelau uchel o effeithlonrwydd gan ein bod ni yn Adra yn credu bod gennym gyfrifoldeb i weithio’n gynaliadwy a chreu dyfodol gwyrdd. Bydd y datblygiad yn cynnwys y mathau yma o dai;- Ewloe – fflat bwthyn dwy ystafell wely – Caernarfon, tŷ tref tair ystafell wely. Chirk, tŷ pâr tair ystafell wely a Rhuddlan – tŷ dwy ystafell wely.\nDywedodd Daniel Parry, ein Cyfarwyddwr Datblygu:\n“Mae Adra yn tyfu drwy adeiladu tai, creu swyddi a chyfleoedd ar draws gogledd Cymru.\n“Rydym wedi bod yn gwneud ymdrech fawr i greu a datblygu mwy o dai am bris fforddiadwy i gyfarch yr angen tai lleol yng ngogledd Cymru.\n“Rydym yn hapus iawn i fod yn gweithio mewn partneriaeth a pharhau’r berthynas weithio dda gyda Beech Developments. Mae defnyddio cwmnïau lleol a chyfrannu i’r economi leol yn bwysig iawn i ni.”\nDywedodd Rheolwr Gyfarwyddwr Beech Developments, Matthew Gilmartin:\n“Rydym yn falch iawn o fod yn bartner i Adra unwaith eto i adeiladu’r tai yma y mae pobl eu hangen.\n“Gyda mwy na 1,100 o ymgeiswyr mewn angen tŷ fforddiadwy i’w rhentu yn sir Conwy a gyda’r cynlluniau amrywiol ar gael yn y datblygiad, rydym yn gobeithio y bydd hyn yn pontio peth o’r bwlch rhwng y rhai sydd mewn angen tai effeithlon o ansawdd uchel, yng ngogledd Cymru.”\nByddwn hefyd yn cymryd wyth o dai ymlaen i’w gosod ar y farchnad agored. Ni fydd gostyngiad ar yr wyth tŷ yma, bydd y tai yn cael eu cadw i safon uchel a bydd tenantiaid yn dod drwy Asiant Eiddo.\nBle bynnag yr ydym yn adeiladu, rhentu neu werthu tai ar y farchnad agored, rydym yn creu arian i wario’n lleol ar dai fforddiadwy Newydd, uwchraddio, diweddaru ac ail wampio tai sydd gennym yn barod a darparu gwasanaethau i gefnogi ein cwsmeriaid a’n tenantiaid.\nOs oes gennych ddiddordeb mewn tŷ fforddiadwy, mae’n hanfodol eich bod yn cofrestru gyda chofrestr tai fforddiadwy Tai Teg: taiteg.org.uk


Agenda for Cyngor Sir on Dydd Mercher, 19eg Mai, 2021, 10.00 yb\nCyfarfod Blynyddol, Cyngor Sir - Dydd Mercher, 19eg Mai, 2021 10.00 yb\nDerbyniwyd ymddiheuriadau am absenoldeb gan y Cynghorwyr C.A. Campbell, A.L. Fox, P.M. Hughes a S. Matthews.\nCyfeiriodd y Cadeirydd at yr heriau yr oedd yr Awdurdod yn eu hwynebu yn ystod ei gyfnod yn y swydd a oedd, oherwydd pandemig Covid, wedi dechrau ac yn dod i ben gyda Chyfarfod Blynyddol rhithwir. Talodd deyrnged i'r holl staff a oedd wedi sicrhau bod gwasanaethau hanfodol wedi gallu parhau lle bynnag y bo modd gan ychwanegu ei fod yn meddwl am y rhai a oedd wedi colli anwyliaid yn ystod y flwyddyn.\nDywedodd nad oedd wedi gallu cynnal llawer o ymweliadau yn ystod ei gyfnod yn y swydd oherwydd cyfyngiadau Covid, er ei fod wedi gallu mynychu seremoni plannu coed yn Hendy-gwyn ar Daf ym mis Gorffennaf yn ogystal ag agor Marchnad Fforwm Glanyfferi. Roedd hefyd wedi gosod torch yng Ngwasanaeth Sul y Cofio yn Llanelli.\nMynegodd dristwch nad oedd wedi gallu ymweld â phreswylwyr yn y sir a oedd wedi dathlu eu pen-blwydd yn 100 oed nac yn gallu ymweld â chartref gofal y Cyngor yn y cyfnod cyn y Nadolig. Fodd bynnag, ei siom fwyaf oedd nad oedd wedi gallu cynnal Gwasanaeth Dinesig yn Llanybydder, sydd fel arfer yn un o uchafbwyntiau blwyddyn Cadeirydd yn ei swydd.\nCyfeiriodd y Cadeirydd at y ffaith, er bod digwyddiad codi arian Trochfa'r Tymor Flynyddol yng Nghefn Sidan, Pen-bre, wedi'i ganslo, ei fod wedi cymryd rhan mewn taith gerdded noddedig o amgylch ei bentref a'r ardaloedd cyfagos yn ogystal â threfnu taith nofio noddedig ym Mhentywyn dros benwythnos y Pasg. Diolchodd i bawb a gyfrannodd tuag at yr elusennau a ddewiswyd ganddo – Prostrate Cancer ac Eglwys San Pedr, Llanybydder.\nDywedodd y Cadeirydd ei bod wedi bod yn fraint gwasanaethu fel Cadeirydd Cyngor Sir Caerfyrddin a diolchodd i'r Aelodau am eu cydweithrediad. Diolchodd hefyd i'w Gydymaith, y Cynghorydd Sue Allen, i'r Parchedig Wyn Maskell am wasanaethu fel ei Gaplan, Wendy Walters a Linda Rees Jones am eu cefnogaeth a'u harweiniad drwy gydol y flwyddyn, staff yn Gwasanaethau Democrataidd a'r Gwasanaethau Cymorth i Aelodau, staff T.G. a Callum Warwick a fu'n arbennig o ddefnyddiol yn ystod ei gyfnod yn y swydd.\nYn olaf estynnodd ei longyfarchiadau a'i ddymuniadau gorau i'w Is-Gadeirydd, y Cynghorydd Eirwyn Williams a'i Gydymaith, Mrs Joyce Williams, a dymunodd yn dda iddynt yn eu blwyddyn yn y swydd. Llongyfarchodd hefyd yr Is-gadeirydd, y Cynghorydd Ken Lloyd a'i gydymaith, Mrs Katherine Lloyd.\nETHOL CADEIRYDD Y CYNGOR AM FLWYDDYN Y CYNGOR 2021-22\nCynigiwyd gan y Cynghorydd I.W. Davies ac eiliwyd gan y Cynghorydd W.T. Evans a PHENDERFYNWYD YN UNFRYDOL fod y Cynghorydd J.E. Williams yn cael ei ethol yn Gadeirydd Cyngor Sir Caerfyrddin am Flwyddyn y Cyngor 2021/22.\nLlongyfarchodd y Cynghorydd I.W. Davies y Cynghorydd Williams ar ei etholiad.\nGwnaeth y Cynghorydd Eirwyn Williams ei ddatganiad yn derbyn y swydd, ac fe'i harwisgwyd â'r Gadwyn Swyddogol.\nDiolchodd y Cynghorydd Williams i'r holl Gynghorwyr am eu cefnogaeth wrth ei benodi'n Gadeirydd Cyngor Sir Caerfyrddin a dywedodd ei fod yn edrych ymlaen at ei flwyddyn yn y swydd yn cynrychioli'r cyngor ac yn cwrdd â phobl ar ôl i'r cyfyngiadau symud presennol gael eu llacio. Talodd y Cynghorydd Williams deyrnged hefyd i'r Cadeirydd sy'n ymddeol, y Cynghorydd I.W. Davies.\nTalwyd teyrngedau hefyd i'r Cadeirydd sy'n Ymddeol gan Arweinwyr Gr?p Plaid Cymru, y Gr?p Annibynnol, y Gr?p Llafur a'r Grwpiau Annibynnol Newydd am y gwasanaeth rhagorol yr oedd wedi'i roi i'r Cyngor yn ystod ei flwyddyn yn y swydd.\nDiolchodd y Cadeirydd i'r aelodau am eu holl eiriau caredig a dywedodd na fyddai'r Gadwyn Swyddogol yn cael ei chyflwyno i'w Gydymaith (Mrs Joyce Williams) ar y diwrnod hwnnw oherwydd rheolau cadw pellter cymdeithasol. Gobeithio y byddai hynny'n cael ei drefnu ar gyfer y swyddogaeth seremonïol yn ddiweddarach yn y flwyddyn.\nYn ogystal talodd y Prif Weithredwr deyrnged ar ran staff yr Awdurdod i'r Cadeirydd oedd yn Ymddeol a'i gydymaith (Y Cynghorydd Ieuan Davies a Mrs Sue Allen), a oedd wedi cyflawni'r rôl mewn modd proffesiynol dros ben gan fod yn hynod o gefnogol i waith y Cyngor. Llongyfarchodd y Cadeirydd a'r Cydymaith newydd (y Cynghorydd Eirwyn Williams a Mrs Joyce Williams), a'r Is-gadeirydd a'i Gydymaith (y Cynghorydd Ken Lloyd a Mrs Katherine Lloyd ar eu penodiadau a dymunodd flwyddyn hapus a llwyddiannus iawn iddynt yn y swydd.\nETHOL IS-GADEIRYDD Y CYNGOR AM FLWYDDYN Y CYNGOR 2021-22\nCynigiwyd gan y Cynghorydd D. Cundy, ac eiliwyd gan y Cynghorydd K. Madge a PHENDERFYNWYD YN UNFRYDOL fod y Cynghorydd Ken Lloyd yn cael ei ethol yn Is-gadeirydd Cyngor Sir Caerfyrddin am Flwyddyn y Cyngor 2021/22.\nLlongyfarchodd y Cadeirydd yr Is-gadeirydd ar ei benodiad a dywedodd fod trefniadau wedi'u gwneud ar gyfer anfon Cadwyn Swyddogol y Cynghorydd Lloyd i'w gartref oherwydd y rheolau presennol o ran cadw pellter cymdeithasol.\nMynegodd yr Is-gadeirydd ei werthfawrogiad i'r Cyngor ar ei benodiad a gwnaeth ei ddatganiad o dderbyn y swydd.\nDywedodd y Cadeirydd na fyddai Cadwyn Swyddogol Cydymaith yr Is-gadeirydd (Mrs Katherine Lloyd) yn cael ei chyflwyno iddi ar y diwrnod hwnnw oherwydd rheolau cadw pellter cymdeithasol. Gobeithio y bydd hyn yn digwydd yn ddiweddarach yn y flwyddyn.\nDERBYN ADRODDIAD BLYNYDDOL ARWEINYDD Y CYNGOR 2020-21\nCyn cyflwyno ei Adroddiad Blynyddol llongyfarchodd yr Arweinydd y Cynghorydd Gareth John ar ei benodiad yn aelod o Fwrdd Iechyd Prifysgol Hywel Dda. Cyfeiriodd at y ffaith, er bod cyfarfodydd yn parhau i gael eu cynnal yn rhithwir flwyddyn ers y Cyfarfod Blynyddol diwethaf, mai'r gobaith oedd dechrau cyfarfodydd hybrid yn fuan lle gallai aelodau a swyddogion fynychu cyfarfod yn bersonol neu ar-lein. Ar nodyn cadarnhaol croesawodd y ffaith bod 2 filiwn o bobl yng Nghymru bellach wedi cael brechiad i'w hamddiffyn rhag Covid. Yn ardal Bwrdd Iechyd Prifysgol Hywel Dda roedd 60% o'r boblogaeth wedi cael eu brechiad cyntaf ac roedd 27% wedi cael eu hail frechiad. Fodd bynnag, o ystyried newyddion am amrywiolyn Covid o India, pwysleisiodd yr angen am wyliadwriaeth barhaus gan ychwanegu y byddai ymateb yr Awdurdod yn cael ei fesur a'i gymesur a'i arwain gan resymeg wyddonol. Ychwanegodd, er bod cyfyngiadau wedi cael eu llacio'n ddiweddar, y byddai'r Awdurdod yn symud ymlaen yn ofalus gan ganolbwyntio ar ddychwelyd i'r arfer o ran ailagor busnesau a gwasanaethau lleol.\nAr hynny cyflwynodd yr Arweinydd ei chweched Adroddiad Blynyddol i'r Cyngor ar gyfer y cyfnod 2020/21 a gyflwynwyd eleni ar ffurf fideo o'r enw 'Myfyrio, Ailosod, Symud Ymlaen’. Dywedodd fod y fideo, a fyddai hefyd ar gael i'w weld ar wefan y Cyngor, yn rhoi crynodeb o'r heriau a wynebir gan y Cyngor a'r meysydd blaenoriaeth a fyddai'n cael sylw o hyn ymlaen. Roedd y fideo yn cynnwys cyfeiriadau at y canlynol:\n· Ailosod - Ffyrdd newydd o weithio, ffyrdd newydd o wasanaethu ein preswylwyr, polisïau newydd a ffyrdd newydd o weithredu, mae'r pandemig wedi gwneud i bethau ddigwydd yn gyflymach - ac yn y rhan fwyaf o achosion roedd hyn wedi bod yn gadarnhaol iawn;\n· Symud Ymlaen - Cael economi Sir Gaerfyrddin i symud eto. Byddwn yn cefnogi busnesau i ailsefydlu a ffynnu eto. Byddwn yn creu swyddi newydd i gael pobl yn ôl i waith, a byddwn yn parhau i wireddu ein huchelgeisiau;\n· Adferiad Canol Trefi Canol ein trefi yw lle mae pobl yn dod at ei gilydd, lle gall busnesau ffynnu a lle gall ffrindiau a theulu fwynhau eu hamser hamdden gyda'i gilydd. Yng nghanol ein holl drefi, byddwn yn parhau i weithio gyda busnesau presennol a darpar fusnesau ac yn darparu'r cyfleoedd ar gyfer twf a gwneud pethau'n wahanol;\n· Deg Tref Ymhellach allan o'r canolfannau trefol, rydym hefyd yn canolbwyntio ar ein trefi marchnad gwledig - elfen bwysig a chyffrous o'n strategaeth adfywio gwledig, Symud Sir Gâr Wledig Ymlaen;\n· Gwledig (cyffredinol) a Mart Caerfyrddin - Creu cyfleoedd newydd i'r bobl sy'n byw ac yn gweithio yng nghefn gwlad Sir Gaerfyrddin fel bod teuluoedd sy'n cael eu geni a'u magu yn ein cymunedau yn cael eu hannog i aros, cyfrannu a ffynnu;\n· Arfordir - Datblygiadau arfordirol allweddol gan gynnwys y prif gynllun adfywio gwerth £7 miliwn sydd i'w gwblhau'n fuan ym Mhentywyn gydag amgueddfa ac eco-westy newydd o'r radd flaenaf ochr yn ochr â'r promenâd newydd, a dechrau datblygiad Pentre Awel gwerth £200 miliwn yn ... Gweld y cofnodion lawn ar gyfer eitem 6.\nCADARNHAU PENODI AELODAU I BWYLLGORAU'R CYNGOR AR GYFER BLWYDDYN Y CYNGOR 2021-22 PDF 410 KB\nAdroddiad , eitem 7. PDF 713 KB\nPHENDERFYNWYD YN UNFRYDOL gymeradwyo cyfansoddiad ac aelodaeth y Pwyllgorau Rheoleiddio, y Pwyllgorau Craffu a'r Pwyllgorau a'r Panelau Eraill am Flwyddyn y Cyngor 2021/22, fel y manylir arnynt yn yr adroddiad.\nYSTYRIED YR ENWEBIADAU A DDAETH I LAW AR GYFER PENODI CADEIRYDDION AC IS-GADEIRYDDION PWYLLGORAU/PANELAU Y CYNGOR AM FLWYDDYN Y CYNGOR 2021-22 PDF 326 KB\nNominations Received , eitem 8. PDF 410 KB\nYn unol â Rheol 17.6 o'r Weithdrefn Gorfforaethol, bu'r Cyngor yn ystyried yr enwebiadau oedd wedi dod i law ar gyfer penodi Cadeiryddion ac Is-gadeiryddion y Pwyllgorau am Flwyddyn y Cyngor 2021/22.\nPHENDERFYNWYD YN UNFRYDOL fod y canlynol yn cael eu penodi'n Gadeiryddion ac yn Is-gadeiryddion y Pwyllgorau Rheoleiddio, y Pwyllgorau Craffu, a'r Pwyllgorau a'r Panelau Eraill am Flwyddyn y Cyngor 2021/22:-\nY Cynghorydd J.D. James\nY Cynghorydd A. Vaughan Owen\nY Cynghorydd J.M. Charles\nADOLYGIAD BLYNYDDOL O'R CYFANSODDIAD PDF 442 KB\nRhan 1.2 , eitem 9. PDF 239 KB\nRhan 2 - Erthygl 1 , eitem 9. PDF 109 KB\nRhan 2 -Erthygl 2 , eitem 9. PDF 203 KB\nRhan 2 -Erthygl 3 , eitem 9. PDF 193 KB\nRhan 2 - Erthygl 4 , eitem 9. PDF 131 KB\nMae 14 dogfen arallY rhestr lawn o ddogfennau ar gyfer eitem 9.\nAtgoffwyd y Cyngor o'r gofyniad iddo adolygu ei Gyfansoddiad yn flynyddol a'i fod, fel rhan o'r broses honno, wedi sefydlu Gweithgor Adolygu'r Cyfansoddiad [CRWG] i gyflwyno unrhyw newidiadau a argymhellir. Argymhellwyd y newidiadau canlynol i'r Cyngor gan Weithgor Adolygu'r Cyfansoddiad:-\nMae Deddf Llywodraeth Leol ac Etholiadau Cymru 2021 yn cyflwyno nifer o newidiadau deddfwriaethol a byddai'r newidiadau hyn yn dod i rym ar wahanol ddyddiadau. Roedd y cyfansoddiad wedi'i ddiweddaru i adlewyrchu'r newidiadau a oedd yn hysbys hyd yma.\nRhan 3.2 - Cynllun Dirprwyo i Swyddogion\nRoedd y cynllun dirprwyo yn cael ei ddiweddaru ar hyn o bryd i adlewyrchu strwythur sefydliadol presennol y Cyngor ac unrhyw newidiadau deddfwriaethol. Byddai'r newidiadau hyn yn mynd i Gweithgor Adolygu'r Cyfansoddiad ar wahân ac yn destun adroddiad pellach i'r Cyngor.\nCynllun Cyflogau a Lwfansau Cynghorwyr ac Aelodau Cyfetholedig (Rhan 6.1)\nYn gyfansoddiadol, cyfrifoldeb y Cyngor oedd mabwysiadu Cynllun Lwfansau'r Cynghorwyr ond bellach y Panel Annibynnol Cymru ar Gydnabyddiaeth Ariannol sy'n dynodi'r cyfansymiau i'w talu gyda'r nod o ddarparu fframwaith cenedlaethol cyson o ran cydnabyddiaeth i gynghorwyr. Roedd yr adroddiad yn cynnwys penderfyniadau IRPW ar gyfer 2021/22 a oedd yn daladwy o 1 Ebrill 2021. Cynghorwyr a benodir i swyddi newydd Byddai Cyflogau Uwch/Dinesig yn y Cyfarfod Cyffredinol Blynyddol yn cael unrhyw gyflog diwygiedig o ddechrau'r flwyddyn ddinesig (19 Mai 2021).\n9.1 yn unol â'r penderfyniadau a wnaed gan Banel Annibynnol Cymru ar Gydnabyddiaeth Ariannol, i fabwysiadu Cynllun Cyflogau a Lwfansau Cynghorwyr ac Aelodau Cyfetholedig ar gyfer 2021/22, fel y nodir yn Rhan 6.1 o'r Cyfansoddiad;\n9.2 cymeradwyo'r newidiadau cyfansoddiadol, sydd wedi digwydd o ganlyniad i'r newidiadau deddfwriaethol yn Neddf Llywodraeth Leol ac Etholiadau (Cymru) 2021 ac unrhyw argymhellion ychwanegol a gyflwynwyd gan Weithgor Adolygu'r Cyfansoddiad;\n9.3 bod y Swyddog Monitro yn cael ei awdurdodi i wneud unrhyw fân newidiadau, cywiro gwallau teipio neu wallau drafftio a sicrhau bod yr holl groesgyfeiriadau yn y Cyfansoddiad yn gywir ac y rhoddir gwybod am y rhain i Weithgor Adolygu'r Cyfansoddiad pan fydd angen;\n9.4 yn amodol ar argymhellion 9.1 – 9.3 uchod, a hefyd ar yr amod bod ‘Cyfrifoldeb am Swyddogaethau, Swyddogaeth D.7. ‘Dyletswydd i ddarparu cymorth yn etholiadau Senedd Ewrop', bod Cyfansoddiad y Cyngor ar gyfer 2021/22 yn cael ei fabwysiadu.


Panad gyda’r … Pobydd ac Awdur Richard Snape | Halen Môn\nby Eluned | Nov 9, 2018\nDdaru ni gyfarfod â Richard yn wreiddiol yn ystod ein ‘pop-up’ yn y farchnad wych ar Druid St yn Ne Llundain, sydd yn anffodus ddim yn bodoli mwyach. Roedd hi’n ddiwrnod hir, ac mae’n wir i ddweud doeddem ni ddim yn gwybod beth oeddem am wneud wrth i ni agor y bore hwnnw. Daeth Richard i’r adwy gan hefyd cadw ein boliau yn llawn gyda’r bara gorau da ni erioed wedi blasu.\nYn ystod Gŵyl Fwyd y Fenni eleni daethom ar ei draws eto tra roedd yn rhoi cyhoeddusrwydd i’w lyfr newydd gydag un o’r cyd-awduron Eve Hemingway. Am lyfr hynod brydferth, ddiddorol a’r gorau oll, yn cynnwys holl gyfrinachau bara gorau yn y dref. Mae Bread & Butter yn llythyr cariad i’r ddau gynnyrch gogoneddus, artisan hyn sydd wedi bod ar ein byrddau ers canrifoedd. Llongyfarchiadau i Richard, Grant ac Eve ar lyfr gwych.\nBeth oedd eich swydd gyntaf? A’ch swydd gyntaf ym myd bwyd?\nDwi ddim yn falch o’m swydd gyntaf. Mewn gwirionedd, ma’ gen i gywilydd ohono. Nid oedd llawer o waith ar gael yn y pentref, ffermydd oed y cyflogwyr mwyaf ac mi nes i weithio ar fferm wyau. Nid ffarm lawn o gywion ieir hapus gyda digon o le ond y math ofnadwy gyda chewyll wedi’i stacio fel blychau mewn warws. Weles i ddim cyw iâr tan y drydedd flwyddyn o’n i yno, a phan wnes i, chymrodd o fawr o amser i mi adael. Diwydiant ffiaidd.\nFy swydd fwyd gyntaf oedd pan yn 25 oed ac fel KP yn Nhafarn y Charles Bradlaugh yn Northampton. Roeddwn wrth fy modd â bwyd ac roeddwn eisiau gweithio mewn cegin. Mae’n rhaid i mi ddweud fy mod wedi fy synnu gan ba mor anodd oeddwn i’n ei chael. Dwi ddim yn meddwl fy mod erioed wedi gweithio’n galed iawn o’r blaen. Roedd y Chef Brett yn athro gwych. Dwi’n dal i goginio’i bwyd heddiw. Ei chilli yw’r gorau i mi flasu erioed.\nBeth yw eich cof bwyd cynharaf?\nRhaid dweud bara fy Nain! Roedd hi’n gwneud torthau gwenith cyflawn hyfryd. Dwi’n dal i gofio sut roedd yn blasu. Blas gwenith mawreddog gyda melysrwydd bach. Dwi’n cofio’r toes yn codi mewn powlen wedi’i orchuddio â thywel te wrth ymyl yr aga tra roedd cinio dydd Sul yn cael ei baratoi. Roedd rhywbeth bob amser yn eplesu wrth i fy Nhaid wneud gwin gydag unrhyw beth y gallai gael ei ddwylo arno. Plisg pys (gwin bwdin braf), pannas (da gyda chyw iâr), Mafon (dim ond da i yfed). Roeddent yn ffodus iawn i gael gardd a pherllan mor hardd a helaeth. Roeddwn wrth fy modd yn ymweld.\nWyau! Wyau bob amser!… Ar dost\nBeth yw’r camddealltwriaeth fwyaf am fara?\nMae pobl yn meddwl bod bara yn eich llenwi, ac yn eich gwneud yn hwyrdrwm. Mae bara gwael yn gwneud i chi deimlo fel ‘na. Mae glwten yn anodd ei dreulio ac mae angen ei eplesu yn araf i’w dorri i lawr a gwneud y bara yn fwy maethlon. Gellir gwneud bara archfarchnad o’r dechrau i’r diwedd mewn 2 awr! Mae ein bara yn cymryd 36 awr i’w wneud! Mae unrhyw surdoes yn llawer haws i’w dreulio ac felly mae’n fwy ysgafn ar eich stumog. Rwy’n gwybod bod bwytawyr glân yn hoffi meddwl ei fod yn wenwyn, ond mae’n ddrwg gen i, mae angen i chi brynu bara gwell!\nBeth yw’r cynhwysyn sy’n cael ei danddefnyddio mwyaf?\nNid dim ond dweud hyn wrth fod yn cŵl (Gill Meller / Jenny Linford, dwi’n edrych arnoch chi), ond mae’n bryd! Mae nifer o bobl ag obsesiwn ynglŷn â gwneud popeth yn gyflym (Jamie Oliver … Rwy’n dal i dy garu di), ond y blas a gewch chi o goginio prydau arbennig dros amser hir i mi yw’r profiad mwyaf rhyfeddol o wobrwyol. Byddwn i’n mynd mor bell i ddweud ei bod yn amhosib gwneud ragu da o dan 4 awr. Oes, amser … a sudd picl.\nBeth yw eich trychineb cegin waethaf?\nNes i roi popty ar dân wrth goginio pwdin Swydd Efrog yn nhafarn Y Charles Bradlaugh yn Northampton. Ar fy Sul cyntaf ar ben fy hun. Doeddwn i ddim yn gwybod ei fod yn dân olew a rhois dwr drosto.\nPam wnaethoch chi sefydlu The Snapery?\nYn fyr, rwyf wrth fy modd efo bara. Rown i’n cyffroi bob tro o’n i’n gwneud toes. Sylweddolais fod toes gyda chynnwys mawr o wenith cyflawn yn arogli fel diwrnod glawog ar faes a gynaeafwyd. Rown i’n hoffi hynny oherwydd roeddem ni wedi ein hamgylchynu gan wenith lle’r cefais fy magu. Rown i’n hoff iawn o amser cynaeafu. Rwy’n dyn hiraethus, ac angerddol.\nWrth roi’r ddau yma at ei gilydd, mae’n ymddangos eich bod am roi’r gorau i bopeth i wneud yr hyn yr ydych yn ei garu. Yn fy mhrofiad i. Mae gen i un gofid: dim hyfforddiant. Unrhyw un sydd yno sydd am ddechrau unrhyw fusnes, mae hyfforddiant priodol yn allweddol.\nGyda be’ mae Halen Môn yn mynd orau?\nMae Halen Môn tsili a garlleg ar borc rhost yn chwythu’r meddwl!\nDisgrifiwch Gymru mewn 5 gair.\nGlawiog (amlwg), Cyfeillgar, Hanesyddol, Cerddorol, Bwyd.\nYr arogl gorau yn y byd?\nBara yn pobi. Dwi byth yn diflasu.\nBeth sy’n gwneud y gwahaniaeth rhwng plât bwyd da ac un anhygoel?\nGallwch wneud bwyd da gyda sgiliau, ond mae cariad sy’n gwneud rhywbeth anhygoel.\nDELWAU: Patricia Niven


Y Bont Ebrill 2016 | Capel Bethania Rhuthun\nCartref » Y Bont Ebrill 2016\nDichon fod llawer ohonom yn ymwybodol o frwydr ardalwyr a theuluoedd Pentrecelyn i ddiogelu’r hawl i addysg Gymraeg, a gwarchod statws ‘Categori 1’ i’w hysgol leol, wrth i’r Cyngor Sir gynllunio ei huno ag ysgol gyfagos. Y rhyfeddod i mi yw nad oes neb wedi cyfeirio at ymyrraeth ddi-sail yr Eglwys yng Nghymru mewn ysgolion ar hyd a lled y wlad. Mae’r drafodaeth yn ardal Rhuthun yn cael ei chynnal gyda’r sefydliad Seisnigaidd hwnnw yn arddel ei ddylanwad yn y cefndir. Y mae yn hwyr bryd i ddirwyn dylanwad yr Eglwys yng Nghymru ym myd addysg i ben, gan fod yma adlais o’r Degwm! Sut yn y byd all sefydliad fel hwnnw fynnu’r fath hawliau a dylanwad, pan nad oes gan fwyafrif plant na rhieni unrhyw berthynas ag ef, nac unrhyw ymlyniad crefyddol chwaith. Efallai mai yno mae’r frwydr go iawn?\nMae’n ddechrau Ebrill, mae’r dydd yn ymestyn, mae’r tymheredd yn cynhesu ac felly mae’n amser troi at blannu’r ardd, neu’r rhandir yn fy achos i. Cofiwch chi, dwi eisoes wedi bod wrthi’n palu’r pridd, ac wedi rhoi digon o dail (tail sbeshial yr holl ffordd o’r Bala!) nôl ym Mis Hydref yn barod at y tymor newydd. Dwi hefyd wedi cychwyn hadau ffa, cennin, letys ac ati yn y polytunnel fel eu bod yn barod i’w trawsblannu allan mor fuan ag sy’n bosib. Ond dydy natur ddim yn ffŵl. Waeth i mi heb a rhoi dim yn y pridd nes ei fod wedi cyrraedd tymheredd arbennig ac wedi cynhesu digon – fydd dim yn tyfu nes bod yr amgylchiadau yn ffafriol.\nPleser misoedd y gaeaf ydy pori yn y catalogau i chwilio am hadau. Ydych chi’n adnabod eich tatws a’ch moron, eich nionod a’ch tomatos a’ch pys? Foremost, Autumn King 2, Stuttgarter Giant, Golden Sunrise (Standard) neu Kelvedon Wonder. Dyma enwau gwych ymysg cannoedd sy’n ymddangos ar dudalennau’r catalogau; hadau a phob un ohonynt a’u rhinweddau a’u rhagoriaethau. Os plannwch chi rhain aiff dim o’i le ac fe gewch fwynhau cynhaeaf toreithiog o lysiau perffaith ymhen rhai wythnosau.\nOnd taten ydy taten, a thomato ydy tomato yn y bôn. Efallai fod y lliw, y blas neu’r maint yn amrywio, ond llysiau ydyn nhw wedi’r cyfan.\nDwi’n hoffi meddwl mai rhyw sefyllfa digon tebyg yw ein hanes ninnau fel cymdeithas o Gristionogion yng ngolwg Duw. Mae yna amrywiaeth eang iawn o bobl yn perthyn i deulu Duw, pob un â’i rinwedd a’i werth, pob un â’i dalent a’i gyfraniad, ac yn bwysicach na dim, pob un yn gyfartal yn ei olwg Ef.\nRai wythnosau yn ôl fe gyfeiriodd ein gweinidog at botensial aelodaeth Capel Bethania. Fe wyddom yn dda am dalent ein haelodau hen ac ifanc. Rhai yn gyhoeddus ac amlwg ac eraill yn dawel a diwyd yn y cefndir – cyfraniad pawb yr un mor werthfawr. Fel ym myd natur, os yw’r amgylchiadau yn ffafriol fe fydd y cynhaeaf yn ffynnu. Onid ein cyfrifoldeb ni i gyd yw manteisio ar, a gwireddu’r potensial hwn?\n“Ef yw’r pen, ac wrtho ef y mae’r holl gorff yn cael ei ddal wrth ei gilydd a’i gysylltu drwy bob cymal sy’n rhan ohono. Felly, trwy weithgarwch cyfaddas pob un rhan, ceir prifiant yn y corff, ac y mae’n ei adeiladu ei hun mewn cariad” Effesiaid 4 Adn.16\nIwan Vaughan Evans\nDiolch i ti Iwan am dy gyfraniad.\nCofiwch bawb, mi fyddwn yn hynod o falch o dderbyn deunydd i’r Bont gennych drwy law, llythyr neu ar ebost ar huw.mckee@btinternet.com\nLlongyfarchiadau i Emlyn Hughes ar ei berfformiad yn y ddrama Chwalfa yng Nghanolfan Pontio ym Mangor yn ddiweddar. Dramâu Bethania nesaf!!!!\nLlongyfarchiadau mawr i holl blant ac ieuenctid y capel ar eu llwyddiannau yn Eisteddfod Cylch a Sir yr Urdd a phob dymuniad da i’r rhai fydd yn mynd ymlaen i’r Genedlaethol yn y Fflint.\nCynhelir y Sasiwn Plant eleni yng Nghapel y Rhiw, Pwllglas am 2.00 dydd Sul Ebrill 17. Ni fydd cyfarfod yr hwyr eleni ond pwysleisir bod croeso i bawb o bob oed i gyfarfod y pnawn a bydd lluniaeth a chwaraeon i ddilyn.\nDyma’r meysydd dysgu allan ar gyfer y plant:\ndan 5 oed: Emyn 387 Cariad Iesu Grist… y pennill 1af,\nBl 1 a 2: Emyn 387 Cariad Iesu Grist… pennill 1 a 4,\nBl 3 a 4: Emyn 372 Dwylo ffeind oedd dwylo.. y pennill 1af,\nBl 5 a 6: Emyn 372 Dwylo ffeind oedd dwylo.. pennill 1 a 2,\nBl 7, 8 a 9: Emyn 128 Am heulwen glir ac awel fwyn..pennill 1 a 2.\nGan na fydd Ysgol Sul cyn y dyddiad casglu enwau fedrwch chi adael i Carys wybod pwy fydd wedi dysgu’r penillion a phwy sydd am fynd i’r Sasiwn erbyn Ebrill 10f os gwelwch yn dda ar 702327 neu ar e-bost carysmorgan30@hotmail.com.\nCystadleuaeth Blodau a Phlanhigion\nDiolch yn fawr i bawb wnaeth gystadlu yng nghwis Y Bont mis diwethaf. Diolch i Mrs Beti Watson am osod yr her, sef nodi faint o weithiau mae sôn am flodau neu blanhigion yn y Beibl.\nCawsom ein syfrdanu â’r nifer o ymgeiswyr a hefyd ar y gwaith hynod o drylwyr gan yr ymgeisydd llwyddiannus a ddaeth ymhell ar y brig.\nCewch weld isod pwy oedd buddugwraig (cliw yn fanna!) ond dyma’r atebion a gawsom gan Mrs Beti Watson a diolch enfawr i chi am eich cefnogaeth.\nIoan: Pen 15 Adnod 1af : Winwydden\nGenesis Pen 30 Ad 14 : Gwenith + Mandragorau\nSalm 37 Adnod 35 : Blaguryn iraidd (Bay Tree)\nExodus Pen 16 Adnod 31 : Coriander\n1 Brenhinoedd Pen 4 Adnod 33 : Cedrwydd ag Isop\nExodus 30 Adnod 34 : Perlysiau, thus pur\nCan Solomon Pen 4 Adnod 13 : Pomgranadau\nCaniad Solomon Pen 2 Adnod 1 a 2 : Saffrwn a Lili Dyffrynnoedd\nCaniad Solomon Pen 1 Adnod 17 : Coed pinwydd\nCaniad Solomon. Pen 4 Ad 14 : Saffrwn a Sinamon\nLuc Pen 11 Adnod 42 : Mintys, arianllys\nGenesis Pen 3 Adnod 7 : Ffigysbren\nGenesis Pennod 8 Adnod 11 : Deilen Olewydd newydd\nBuddugwraig yn y gystadleuaeth oedd…\n‘Lili Wen Fach’\nEi ffug enw wrth gwrs. Ond medrwn ddatgelu mae ‘Lili Wen Fach’ yw Mrs Eirlys Tomos a oedd wedi gwneud ei gwaith cartref yn aruthrol o drwyadl a nodi (yn rhyfeddol) dros 130 o son am flodau neu blanhigion yn y Beibl.\nMae’r gwaith werth ei weld – Atebion Cwis Planhigion a Blodau. Hefyd mi wnawn ei osod ym mhorth y capel i bawb gael y cyfle i werthfawrogi’r ymdrech enfawr mae Mrs Tomos wedi ei wneud.\nLlongyfarchiadau mawr i chi Mrs Eirlys Tomos a diolch am serennu unwaith eto!! Diolch.\nCyfeilio i’r Casgliad\nYm mis Mai mi fydd gennym gerddorion ifanc yn cyfeilio yn ystod y casgliad. Diolch o flaen llaw i Ben Glover, Owain McKee, Elan Llŷn ac Erin Meirion am eu parodrwydd i wneud a chefnogi’r achos yma ym Methania. Diolch o galon i chi.\nNodyn i’r dyddiadur. Ar ddydd Sul, Mehefin 12 mi fydd gwasanaeth i ddathlu Sul y Beibl a Chymdeithas y Beibl gyda’r plant, ieuenctid ac oedolion yn cymryd rhan.


トップページ ＞ 言語 ＞ ウェールズ語 ＞ Mis canol canol pachinko barlwr y nodwedd (cyfnod adfer neu agored bywyd)\n※ para fel tuedd ar gyfer y diwydiant cyfan y rhai sy'n\npachinko Hoff Cyfeiriwch at yw, efallai y bydd rhaid hefyd i bobl eich bod yn gwybod, i gystadlu mewn parlwr pachinko yw canol y mis argymhellir fwyaf . Yn y parlwr pachinko, ond ni allwch peth bod y digwyddiad ar hyn o bryd, os cymharu at y digwyddiad, dylai fod llawer o siopau sy'n y mater hwnnw payout mawr, megis digwyddiad arwyddion. Yn\n, bydd yn cael ei pam yr amser i gyhoeddi payout o'r fath, siarad a yw i ddod yn y Canolbarth, cymryd rhan mewn llawer o gynllun busnes. Cynllun busnes mewn parlwr pachinko yw, yn yr addasiadau ewinedd arferol a lleoliadau yn y mis cyntaf, byddwn wedyn yn dechrau. Ar hyn o bryd, hyd yn oed y tu allan yn y canol ychydig bach, mae'n cadw'r arbedion i'r graddau y gellir ymdrin ?'r diffyg.\nos, hyd yn oed yn rhy gyfrifo'r diffyg, hefyd yn dod allan digon o amser i adennill yn yr ail hanner, os y canol. Felly, gan fod yr ochr parlwr pachinko, g?m, megis cyhoeddi payout mawr yn ei olygu ei fod yn y busnes gorau yn hawdd i fod yn y canol. Yn, yw'r hyn sy'n dod i'r graddau gwirioneddol y busnes, ond mae hefyd yn dechrau y mis yn dibynnu ar y rhan, os cyrraedd y targed yn y mis cyntaf, byddwch yn rhoi allan bob amser. Ers dydd\ndim ond oherwydd nad yw'n bod y tabl cyfan i fater addasiad o'r fath, y pwynt mewn golwg, ceisiwch gadw at y addasiad yn well. addasiad Ewinedd ar adeg y digwyddiad, fel arfer yr addasiad yn cael ei seilio. Tybiwch eich bod yn gosod i 12.5 mm ewinedd arferol ar y dechrau. Mewn siopau o'r fath, os oes barod i roi, hyd at tua 13 mm yn dod ar agor. Siarad\ncyflymder cylchdro, cyflymder cylchdro o un funud, 0. Mae amrywio unwaith o 5 gwaith. Mere un gwahaniaeth, ond os na rhag troi, fesul oherwydd nad nid yw dod, byddaf yn amrywio'n fawr Edrych ar gyfanswm y buddsoddiad o arian. Sefwch y tu hwnt hyn fel llinell y ffin hefyd, i ddod allan yw wyf yn golygu bod yng nghanol y mis. Yna, canol yn y byd blaenorol o'ch cyflog, 'i' yr amser i ddod hefyd allan llawer o'r rhai sy'n meddwl bod eisiau ennill. Os bydd y siop ydych yn defnyddio set o\nHorukon, wrth gwrs, gall fod yn set melys o Horukon.\npachinko parlwr y cynllun busnes, hefyd wedi bod yn ymwneud amgylchiadau fynwes mawr o bawb o'r fath. Ac o'r fath, mae'r rhan fwyaf o'r llygaid nod y canol yn lle rydych am hefyd gofio bod nid yn unig yn ddigwyddiad. Ar ddiwrnod y digwyddiad yw cwrs yn anelu llygaid, ond yn enwedig yn yr achos os y digwyddiad yn dud, yna, ychydig ddyddiau yn y llygaid nod ychwanegol.\nMae'r rheswm yn syml iawn, er mwyn eisiau rhoi gyda'r ddelwedd sydd wedi dod allan i gwsmeriaid tuag at ail hanner y mis, oherwydd mae angen i fod allan yma. Zendai hyd yn oed gan ei bod yn amhosibl, megis y model hysbysfwrdd, rydych ewinedd a lleoliadau mewn llawer o achosion ychydig ddyddiau gohiriedig. Os bydd y diwrnod nesaf, ac yn y blaen, a modelau poblogaidd megis, modelau sy'n cael eu pwyso Oherwydd y posibilrwydd uchel hynny, yr wyf yn dweud bod hawdd ei deall llygaid nod gorau.\nmewn parlyrau pachinko sy'n mynd i chwarae casually, mae hyn yn ffordd yr ydym yn fusnes yn ystyried llif y mis. Brwydro yn ddoeth yno am y manteisio ar y ffaith, ei bod yn bwysig ein bod yn codi tebygolrwydd o ennill. Dyna'r ddelwedd er mwyn eisiau rhoi gyda, oherwydd mae angen i fod allan yma. Zendai hyd yn oed gan ei bod yn amhosibl, megis y model hysbysfwrdd, rydych ewinedd a lleoliadau mewn llawer o achosion ychydig ddyddiau gohiriedig. Os bydd y diwrnod nesaf, ac yn y blaen, a modelau poblogaidd megis, modelau sy'n cael eu pwyso Oherwydd y posibilrwydd uchel hynny, yr wyf yn dweud bod hawdd ei deall llygaid nod gorau.\nmewn parlyrau pachinko sy'n mynd i chwarae casually, mae hyn yn ffordd yr ydym yn fusnes yn ystyried llif y mis. Brwydro yn ddoeth yno am y manteisio ar y ffaith, ei bod yn bwysig ein bod yn codi tebygolrwydd o ennill.


Dathlu colegau addysg bellach yn Wythnos #CaruEinColegau\nHome > Newyddion > Dathlu colegau addysg bellach yn Wythnos #CaruEinColegau\nMae #CaruEinColegau yn wythnos lle rydym yn dathlu gwaith da ein colegau addysg bellach. O ddydd Llun 19 Hydref - dydd Gwener 23 Hydref 2020 rydym yn gwahodd colegau o bob rhan o Gymru i rannu enghreifftiau o'u gwaith gwych - yn cefnogi dysgwyr yn eu hastudiaethau, wrth wneud cyfraniad gwerthfawr i'r economi leol neu wrth fynd gam ymhellach i gefnogi'r gymuned yn eu milltir sgwâr.\nPeidiwch byth yn fwy felly mae angen i ni hyrwyddo'r gwerth y mae ein colegau addysg bellach yn ei gynnig i'n dysgwyr, staff a chymunedau nag yn awr!\nI fanteisio ar yr wythnos o ddathlu hon, rydyn ni'n gwahodd colegau i rannu manylion yr holl bethau mae dysgwyr a staff wedi bod yn ei wneud, p'un a yw hynny mewn blog, astudiaeth achos, ffotograffau, dyfyniadau neu fideos.\nRhannwch, hoffwch a phostiwch #CaruEinColegau


Arbenigwyr Yswiriant Eiddo – Yswiriant Cleddau Insurance\nYn Cleddau, rydym yn siarad eich iaith chi pan ddaw’n fater o yswiriant eiddo\nWaeth pa fath o eiddo sydd gennych, bydd gennym yr yswiriant cywir ar ei gyfer. Mae gennym fargeinion UNIGRYW ar gyfer eiddo yng Nghymru sy’n cynnig y premiwm rhataf ar gyfer yr yswiriant sydd ei angen arnoch.\nMae canran syfrdanol o 82% o eiddo wedi’u tanyswirio ledled y DU, sy’n golygu y gallai’r perchnogion golli symiau sylweddol o arian pe baent yn gwneud hawliad! Yn Yswiriant Cleddau, rydym yn ymfalchïo mewn sicrhau’r yswiriant digonol sydd ei angen arnoch am y pris rhataf.\nP’un a yw’n yswiriant Cartref, Eiddo gwag, Landlord, masnachol, yswiriant llety gwyliau, Air BNB neu eraill. Bydd ein bargeinion yn curo neu’n cyfateb i unrhyw wefannau cymharu neu gwmnïau Yswiriant Cenedlaethol, cyn belled â bod yr yswiriant yn ddigonol ar gyfer eich anghenion.\nYswiriant cartref – Bwriad yswiriant cartref (neu yswiriant tŷ) yw diogelu eich cartref a’ch eiddo yn ariannol. Er enghraifft, os caiff eich cartref ei ddifrodi neu ei ddinistrio mewn tân, gallai cael yr yswiriant cywir olygu y bydd y darparwr yswiriant yn talu i adnewyddu eich eiddo a thrwsio neu ailadeiladu eich cartref.\nMae yswiriant cartref yn cynnwys yswiriant adeiladau ac yswiriant cynnwys, y gellir ei brynu ar wahân neu gyda’i gilydd gan yr un darparwr.\nYswiriant Landlord – Mae yswiriant landlord, neu yswiriant prynu i osod, yn cynnwys y risgiau rydych chi’n eu hwynebu wrth osod neu brydlesu eiddo nad yw yswiriant cartref safonol yn ei ddiogelu. Mae’n eich diogelu rhag difrod i’r adeiladau neu i’ch cynnwys yn erbyn amrywiaeth o beryglon fel llifogydd, tân, pibellau wedi byrstio neu storm yn ogystal â gwarant rhent ac opsiynau atebolrwydd.\nYswiriant Eiddo Gwag – Mae yswiriant eiddo gwag yn eich diogelu pan fydd eich eiddo’n wag am fwy o amser nag y bydd eich polisi safonol yn ei ganiatáu. Fel arfer, dim ond os yw eich cartref yn wag am hyd at 60 diwrnod y cewch yswiriant – ac os bydd unrhyw beth yn digwydd y tu allan i’r cyfnod hwn ni fyddwch yn cael eich diogelu.\nPan fydd eich eiddo’n wag am gyfnod estynedig, mae’r siawns o ddwyn yn codi. Mae gan eiddo gwag hefyd risg uwch o ddifrod strwythurol – er enghraifft, os bydd pibell yn torri ac nad oes neb yno i ymdrin ag atgyweiriadau, gallai’r effeithiau fod hyd yn oed yn fwy niweidiol.\nYswiriant Llety Gwyliau – Yswiriant arbenigol yw yswiriant llety gwyliau sy’n cynnwys cartrefi gwyliau sy’n cael eu gosod i westeion sy’n talu yn ogystal â ffrindiau a theulu ar sail tymor byr. Mae polisïau fel arfer yn cynnwys atebolrwydd cyhoeddus, difrod damweiniol, colli rhent yn ogystal â chyfnodau pan fo’r eiddo’n wag.\nNid yw polisi yswiriant cartref safonol yn ddigon i dalu am eich llety gwyliau gan na fydd yn cynnwys gosod eich cartref yn fasnachol – a fydd fwy na thebyg yn annilysu’r polisi.\nYswiriant Llety – Gall rhedeg eiddo gwely a brecwast neu lety fod yn werth chweil. Gallwch fod yn feistr arnoch chi’ch hun a chael y boddhad o sicrhau arhosiad croesawgar i’ch gwesteion.\nOnd fel unrhyw fusnes, mae yna risgiau, o foeleri wedi torri i lawr, i ddwyn neu ddifrodi eiddo eich gwesteion, lifogydd neu dân. Ni fydd yswiriant cartref arferol fel arfer yn eich diogelu chi a’ch gwesteion rhag yr holl risgiau y gallech eu hwynebu.\nYswiriant Eiddo Masnachol – Os ydych chi’n berchen ar adeilad y mae busnes yn gweithredu ohono, ystyrir ei fod yn safle busnes. Bydd angen i chi ddiogelu’r adeilad hwnnw er mwyn cadw eich incwm yn ddiogel. Dyna le mae yswiriant eiddo masnachol yn berthnasol.\nMae ein cynghorwyr arbenigol yma i’ch helpu gydag unrhyw gyngor neu ddyfynbrisiau. Gallwch naill ai ein ffonio ni ar 01994231548 neu gallwch lenwi’r ffurflen ar y dudalen hon a gallwn eich ffonio ar adeg gyfleus.\n*ffynhonnell: Adroddiad mewnwelediadau data 2019 gan rebuildcostassessment.com


BroAber360 yn cyrraedd 100 o gyfranogwyr – Bro360\nBroAber360 yn cyrraedd 100 o gyfranogwyr\n“mae na ambell berson wedi cysylltu â fi i weud cymaint roedden nhw wedi mwynhau darllen yr erthygl”\nErs sefydlu gwefan BroAber360, mae 100 o bobol wedi cyfrannu tuag ati – sy’n dipyn o gamp.\nCafodd BroAber360 ei sefydlu ym mis Hydref 2019, ac ers hynny mae nifer o straeon diddorol ac amrywiol wedi ymddangos ar y wefan fro.\nAr ddechrau’r flwyddyn newydd cyrhaeddodd BroAber360 ei ganfed cyfranogwr wrth i Emily Lloyd gyhoeddi ei stori.\nEdrych nôl ar 2020: Gwahanol fyd, tramor ac adref\nPan ddechreues i astudio i fod yn feddyg 6 mlynedd nôl, bydden i byth wedi meddwl y bydden i’n dechre fy swydd yng nghanol pandemig. Ond dyna lle nes i weld fy hun yn mis Mehefin 2020.\nMae ei stori’n un ddifyr, ac yn cofnodi sut effaith gafodd y pandemig arni hi fel myfyrwraig meddygaeth.\nChwe mlynedd yn ôl, prin oedd hi’n meddwl y byddai’n dechrau ei swydd gyntaf fel meddyg yng nghanol pandemig – ond ym mis Mehefin 2020 derbyniodd ei swydd gyntaf yn Ysbyty Glangwili.\nDechreuodd 2020 yn dra gwahanol iddi, a chafodd gyfle i weithio mewn ysbyty yn Chikantaka, tref wledig yn Zambia.\nAr BroAber360, aeth Emily ati i drafod ei phrofiadau yn Affrica, cyn mynd ymlaen i esbonio’r hyn oedd yn ei disgwyl yn ôl yng Nghymru.\n“Mae’n wir – gall unrhyw un gyfrannu!”\nPam mynd ati i gofnodi hanes ei blwyddyn, felly?\n“Pan dw i’n edrych nôl ar 2020, mae’n hawdd meddwl amdani fel ‘blwyddyn wael’, rhwng y pandemig a’r cyfnodau clo.\n“Ond, fel rhywun sy’n gweithio i’r gwasanaeth iechyd, mae myfyrio ar ddigwyddiadau yn rhan bwysig o ymdopi â phrofiadau anodd. Felly, roedd ysgrifennu’r erthygl yn gyfle gwych i ganolbwyntio ar y pethau da ddigwyddodd yn ystod y flwyddyn, a gobeithio’i fod e’n rhywbeth diddorol i bobol ei ddarllen!”\nTybed os oes gan Emily air o gyngor neu eiriau o anogaeth i eraill sy’n ystyried cyfrannu i’w gwefannau bro?\n‘”Mae’n rhaid i mi gyfadde’, dwi heb ysgrifennu unrhyw beth swyddogol yn y Gymraeg ers cyfnod TGAU! Felly, mae’n wir – gall unrhyw un gyfrannu!” datgelodd Emily.\n“Gallwch sôn am unrhyw beth!”\nDod yn rhan o’i chymuned\nDaw Emily yn wreiddiol o Sir Benfro, ond mae hi bellach yn byw mewn tŷ fferm ger Aberystwyth gyda’i chariad.\n“Er mai merch fy milltir sgwâr ydw i, dwi’n lwcus fy mod wedi cael fy nghroesawu i ardal sydd bron cystal â Sir Benfro (er dwi dal i weld eisiau clywed “wêdd hi’n wêr yn y cwêd dwê”)!” meddai Emily.\nRoedd cyfrannu tuag at ei gwefan fro yn gyfle iddi ddod yn rhan o’i chymuned newydd.\n“Mae’r wefan yn ffordd dda i wybod am ddigwyddiadau’r ardal, a hefyd i ddod i adnabod y bobol,” meddai Emily.\n“Yn ogystal â hyn, mae na ambell berson wedi cysylltu â fi wedi darllen yr erthygl i weud cymaint roedden nhw wedi mwynhau ei ddarllen!”\nMae’n “rhaid dyfalbarhau”\nFel yr un a ysgogodd Emily i rannu ei phrofiadau ar BroAber360, dywedodd Enfys Medi fod ysgogi straeon yn “brofiad grêt, oherwydd mae’n gyfle i gysylltu gydag amrywiol bobol a dechrau sgwrs.”\n“Nid yw’n hawdd bob amser oherwydd nid yw pob cyswllt yn arwain at stori, felly mae’n rhaid dyfalbarhau.”\nGyda chant o bobol wedi cyfrannu stori at BroAber360, dywedodd Enfys ei fod yn “hyfryd gweld amrywiaeth o enwau pobol yr ardal yn cyfrannu at y wefan fro.”\nNiferoedd uchel o gyfranogwyr = gwefan gynaliadwy, ffres, a chyfredol\nMae’r cynnwys sydd i’w weld ar yr holl wefannau bro yn amrywiol, ac mae’n gyfle i bobol rannu hanes digwyddiadau a llwyddiannau, yn gyfle i fwrw bol, ac yn fodd i adrodd newyddion lleol.\n“Mae’r wefan yn gwneud newyddion lleol iawn yn hygyrch i bawb,” meddai Enfys.\n“Mae hyn yn golygu bod cyfrannu at y wefan fro yn tynnu sylw bobol leol yn y filltir sgwâr at ddigwyddiadau, llwyddiannau, neu straeon sy’n effeithio arnyn nhw.”\nA thrwy gael niferoedd uchel o gyfranogwyr, mae’n “sicrhau cynaliadwyedd y wefan i’r dyfodol, gan ei chadw’n ffres a chyfredol.”\nRoedd clywed bod BroAber360 wedi llwyddo i gyrraedd y garreg filltir yn newyddion gwych i Enfys, yn enwedig mewn cyfnod lle does neb yn cwrdd â’i gilydd er mwyn gallu annog pobol i gyfrannu straeon wyneb yn wyneb.\n“Gobeithio gallwn adeiladu ar hyn yn ystod y flwyddyn sydd i ddod, gan obeithio bydd y cyfyngiadau yn llacio a mwy o gyfle i fynd mas i gwrdd â phobol, a chodi ymwybyddiaeth o’r wefan fro a’i photensial.”


Hafan>Amdanon Ni>Y Comisiwn a gweinyddiaeth y Cynulliad >Cysylltiadau Rhyngwladol>Cynadleddau gan CPA Cymru>44ain Cynhadledd BIMR 2014\nCynhaliodd Cangen Cymru o Gymdeithas Seneddol y Gymanwlad 44ain Cynhadledd Rhanbarth Ynysoedd Prydain a Gwledydd Môr y Canoldir (BIMR) yn y Senedd ar ystâd Cynulliad Cenedlaethol Cymru ym Mae Caerdydd ar 27-30 Mai 2014.\nDaeth dros 50 o gynrychiolwyr i'r gynhadledd, o ganghennau BIMR Cyprus, Ynysoedd Falkland, Gibraltar, Guernsey, Ynys Manaw, Jersey, Malta, Gogledd Iwerddon, yr Alban, Sain Helena, y Deyrnas Unedig a Chymru. Roedd Cangen Cymru o'r CPA hefyd yn falch o groesawu arsylwyr rhyngwladol a oedd yn cynrychioli rhanbarthau CPA Awstralia, Canada a'r Caribî.\nThema'r Gynhadledd oedd "Mynediad Teg i Ddemocratiaeth". Edrychodd y Gynhadledd yn benodol ar Fenywod mewn Bywyd Cyhoeddus, Dwyieithrwydd a Rôl Ieithoedd Swyddogol mewn Seneddau, ac ar Ymgysylltu â Phobl Ifanc yn y Broses Ddemocrataidd, a hynny drwy Gyfarfodydd Llawn a gweithdai.\nBydd adroddiad y gynhadledd ar gael yn y Gymraeg Ionawr 2015\nLlawlyfr y Gynhadledd (PDF, 3.7mb)\nAlbwm Flickr y Gynhadledd\nMae'r fideo hwn yn dangos Seremoni Agoriadol fer 44ain Cynhadledd BIMR. Mae'n cynnwys gair o groeso gan y Fonesig Rosemary Butler AC, ac anerchiad gan y Gwir Anrhydeddus Carwyn Jones AC, Prif Weinidog Cymru, a pherfformiad cerddorol gan y delynores Fflur Jones. Ymatebodd Dirprwy Michael O'Hara ar ran y CPA.\nCyfarfod Llawn 1: Menywod mewn Bywyd Cyhoeddus\nMae'r fideo hwn yn dangos Cyfarfod Llawn agoriadol y gynhadledd. Cafodd y sesiwn ar Fenywod mewn Bywyd Cyhoeddus (#POWiPL) ei chadeirio gan y Fonesig Rosemary Butler AC. Yr Athro Laura McAllister o Ysgol Llywodraethiant Prifysgol Lerpwl a Stephen Brooks o Gymdeithas Diwygio Etholiadol Cymru oedd y siaradwyr. Yn dilyn y cyflwyniad, cafwyd sylwadau a chwestiynau i'r panel gan y cynadleddwyr.\nCyfarfod Llawn 2: Dwyieithrwydd a Rôl Ieithoedd Swyddogol mewn Seneddau\nMae'r fideo hwn yn dangos ail Gyfarfod Llawn y gynhadledd. Cafodd y sesiwn ar Ddwyieithrwydd a Rôl Ieithoedd Swyddogol mewn Seneddau ei chadeirio gan Simon Thomas AC. Y siaradwyr oedd Rhodri Glyn Thomas AC, Comisiynydd y Cynulliad sydd â chyfrifoldeb dros swyddogaethau a pholisi iaith Gymraeg y Comisiwn; yr Athro Diarmait Mac Giolla Chríost, yr Uned Ymchwil ar Iaith, Polisi a Chynllunio yn Ysgol y Gymraeg, Prifysgol Caerdydd; a Meri Huws, Comisiynydd y Gymraeg. Yn dilyn y cyflwyniad, cafwyd sylwadau a chwestiynau i'r panel gan y cynadleddwyr.\nCyfarfod Llawn 3: Ymgysylltu â Dinasyddion Ifanc yn y Broses Ddemocrataidd – Rhan 1\nMae'r fideo hwn yn dangos rhan gyntaf Cyfarfod Llawn y gynhadledd ar Ymgysylltu â Dinasyddion Ifanc yn y Broses Ddemocrataidd. Cafodd y sesiwn hon ei chadeirio gan David Melding AC, Dirprwy Lywydd y Cynulliad. Cafwyd trafodaeth fywiog rhwng dau dîm o bobl ifanc ar y cynnig arfaethedig fod 'Y Tŷ hwn o'r farn fod y pleidiau gwleidyddol ar hyn o bryd yn methu â chynnwys pobl ifanc'. Yn dilyn y ddadl, cafwyd sylwadau a chwestiynau i'r panel gan y cynadleddwyr.\nCyfarfod Llawn 3: Ymgysylltu â Dinasyddion Ifanc yn y Broses Ddemocrataidd – Rhan 2\nMae'r fideo hwn yn dangos ail ran Cyfarfod Llawn y gynhadledd ar Ymgysylltu â Dinasyddion Ifanc yn y Broses Ddemocrataidd. Cafodd y sesiwn hon ei chadeirio gan David Melding AC, Dirprwy Lywydd y Cynulliad. Roedd yn cynnwys cyflwyniad ar 'Greu Cenhedlaeth o Bleidleiswyr: Mynd ar y Trywydd Cywir ' gan Kyle Thornton, Cadeirydd Senedd Ieuenctid yr Alban. Yn dilyn y cyflwyniad, cafwyd sylwadau a chwestiynau gan gynadleddwyr.


Cyhoeddi Gwobr Goffa Gethin Thomas | TAC TV | Teledwyr Annibynnol Cymru\nCyhoeddi Gwobr Goffa Gethin Thomas\nMae TAC (Teledwyr Annibynnol Cymru) yn falch o gyhoeddi y bydd yn noddi cystadleuaeth newydd yn yr Eisteddfod Genedlaethol yn 2020, sef ysgrifennu sgript gomedi, er cof am y diweddar gynhyrchydd a chomedïwr Gethin Thomas. Bydd derbyniad i gyhoeddi’r wobr yn cael ei gynnal yn Eisteddfod Genedlaethol Llanrwst ddydd Mercher 7 Awst yn Sinemaes.\nMi fydd aelodau TAC yn cynnig gwobr o £400 i’r enillydd am gylch o dair blynedd, ac yn ogystal, mi fydd S4C, BBC Radio Cymru a theatrau ledled Cymru’n darllen y sgript fuddugol i asesu posibiliadau datblygu’r deunydd yn y dyfodol.\nDywedodd Gareth Williams, Cadeirydd TAC: “Roedd Gethin yn aelod o Gyngor TAC am flynyddoedd, ac mae’r golled yn fawr ar ei ôl. Roedden ni fel Cyngor yn awyddus i’w goffáu yn y maes y gweithiodd mor ddiwyd ynddo gydol ei yrfa, sef comedi Cymraeg. Bu hefyd yn mentora a datblygu talent ar y sgrin a’r tu ôl i’r camera, felly mae’n bwysig fod y wobr hon yn adlewyrchu elfen o barhad ar gyfer comedi’r dyfodol.\n“Rydyn ni’n ddiolchgar i holl aelodau TAC sydd wedi cyfrannu at gronfa’r wobr, ac i S4C a Radio Cymru am eu cefnogaeth barod hwythau.ˮ\nYn ystod y derbyniad cyhoeddi yn yr Eisteddfod Genedlaethol, mi fydd panel o siaradwyr yn trafod gwahanol gyfnodau o fywyd a gyrfa Gethin Thomas sef: Elen Rhys, Comisiynydd Adloniant S4C, Steffan Wiliam, cyfaill a chydweithiwr o’r cyfnod cynnar, a’r comedïwr Dan Thomas, a fu’n gweithio gyda Gethin dros sawl cyfres a thaith gomedi mwy diweddar.\nAm wybodaeth bellach, cysylltwch â Luned Whelan, Rheolydd Gweithredol TAC, ar 07388 377478 neu luned.whelan@tac.cymru. Mae TAC yn bartner yn Sinemaes, menter dan ofal Bafta Cymru.


Adran: CA2 (7-11 oed), Ffeithiol Plant, Plant, Hanes Cymru, CA3 (11-14 oed)\nCyfrol yn sôn am fywyd yn oes Victoria wedi ei ddehongli a'i ddarlunio'n gyffrous. Ceir darluniau difyr ar bob tudalen, ac mae'r gyfrol yn storfa o wybodaeth wedi ei gyflwyno mewn dull ysgafn ac apelgar. Olrheinir arferion eithafol y cyfnod, a sonnir am sgandalau ysgeler, terfysgoedd, streiciau, cosbi, y wyrcws, a'r ofergoelion a goeliwyd.\nYdych chi eisiau profi eich bod yn gwybod mwy am Hanes Atgas y Cymry yn Oes Ofnadwy Victoria na'ch athrawon anwybodus? Wel, darllenwch y gyfrol gampus hon, ond beth bynnag wnewch chi, peidiwch â mynd â'r gyfrol i'r gwely gyda chi neu byddwch chi'n cael hunllefau helbulus am ddamweiniau dychrynllyd a sgandalau ysgeler, terfysgoedd trafferthus a streiciau chwarelwyr chwerw. Ond hoffech chi wybod pam fod...\n* Victoria bob amser yn gwisgo du ac yn edrych yn ddiflas?\n* Merched Beca wedi dewis yr enw hwn ac nid Menywod Myfanwy neu Rocesi Rosina?\n* Ysgolion Oes Ofnadwy Victoria mor ych-a-fi?\nHoffech chi ddysgu mwy am y troseddu truenus a'r cosbi chwerw, y terfysgwyr trychinebus a'r cymeriadau cŵl? A beth am yr arferion atgas, y cweryla a'r cecru; yr ofergoelion od a'r wyrcws wallgo? Mae'r cyfan yn Oes Ofnadwy Victoria. Chewch chi mo'ch siomi.


Yn Rownd Derfynol Hyfforddwr Pobl Anabl y Flwyddyn – Emily Griffiths – Sport-Wales\nYn Rownd Derfynol Hyfforddwr Pobl Anabl y Flwyddyn – Emily Griffiths\nMae’n dweud mai nofio yw’r “gamp fwyaf anghymdeithasol erioed” ond dydi Emily Griffiths ddim yn gallu dychmygu bywyd heb fod yn hyfforddi ar ochr y pwll.\nHi yw Prif Hyfforddwr Titans De Cymru – academi nofio Baralympaidd ar gyfer Caerdydd, Bro Morgannwg a Phen-y-bont ar Ogwr; gan feithrin talent o byllau ym mhob un o’r tair ardal:\n“Ein nod ni yw helpu nofwyr i wneud cynnydd i glwb prif ffrwd neu, gan ddibynnu ar lefel yr anabledd, efallai ei bod yn fwy priodol iddyn nhw aros gyda ni.\n“Fe fydden ni wrth ein bodd yn dod o hyd i Baralympian y dyfodol ond heb gael pobl i’r pwll nawr, ’fyddwn ni ddim yn dod o hyd i un.”\nOnd nid i bencampwyr y dyfodol yn unig mae’r clwb:\n“Mae nofwyr yn dod atom ni ac yn aml maen nhw wedi clywed y gair “methu”. Mae gennym ni fachgen wnaeth ddweud wrtha’ i nad oedd e’n gallu nofio pili pala ond ei fod wir eisiau gwneud hynny. Fe ddaeth atom ni a’r diwrnod o’r blaen, fe nofiodd hyd y pwll yn y dull. Roedd e a’i fam yn crio. Efallai nad yw’n edrych fel dull pili pala’r llyfrau hyfforddi, ond mae’n gweithio iddo fe.”\nCafodd Emily ei magu yng Nghaerloyw ac roedd yn hyfforddi ac yn cystadlu pan gafodd anaf:\n“Roeddwn i’n 16 oed ac mewn hwyliau drwg. Fe ddywedodd Mam wrtha’ i am fynd allan o’r tŷ a gwneud rhywbeth am fy mod i’n mynd ar ei nerfau.”\nAc felly fe aeth hi i’r pwll a dechrau hyfforddi’r rhai bach. Yn fuan wedyn, clywodd bod y sgwad anabledd angen help hefyd.\nErs hynny mae wedi symud i Ben-y-bont ar Ogwr ac wedi bod yn meithrin talentau’r Titans ers dwy flynedd. Ers iddi fod wrth y llyw, nid yn unig mae nifer yr aelodau wedi cynyddu, ond mae goreuon personol wedi cael eu cyflawni.\nMae 2016 wedi bod yn flwyddyn brysur iawn. Cafodd ei dewis i hyfforddi Team UK yn y Gemau Invictus ac wedyn ei phenodi’n Brif Hyfforddwr ar gyfer y Warrior Games. Mae ei gwaith caled wedi ennill lle iddi fel Hyfforddwr Nofio Cymru ar gyfer y Pencampwriaethau Para-Nofio Cenedlaethol hefyd.\nMae i’w gweld ar ochr y pwll bedair noson yr wythnos ac ar fore Sul. Ac mae’n hyfforddi’n frwd fel hyn ochr yn ochr â’i swydd yn ystod y dydd fel Cydlynydd Adferiad Chwaraeon i Help for Heroes. Ond mae hi wrth ei bodd a ’fyddai hi ddim yn newid unrhyw beth:\n“Nofio ydi fy mywyd i. Dydw i ddim yn meddwl y daw ‘na adeg pan na fydda’ i’n cymryd rhan. Does dim un diwrnod yr un fath a does dim un nofiwr yr un fath chwaith. Mae gweithio gydag anableddau a namau amrywiol yn fy nghadw i ar flaenau fy nhraed.\n“Mae’n gallu bod yn flinedig weithiau ond mae rhywbeth newydd i’w ddysgu o hyd. A phan mae’r nofwyr yn dweud diolch ar ddiwedd y sesiwn? Wel dyna’r cyfan rydych chi ei angen ynte?”\nhttp://gwobrauchwaraeon.cymru/wp-content/uploads/2016/11/Emily-Griffiths.jpg 800 1200 Paul http://walessportawards.co.uk/wp-content/uploads/2015/08/SportWales-BBC-Cymru.png Paul2016-11-24 14:21:412016-11-24 14:22:01Yn Rownd Derfynol Hyfforddwr Pobl Anabl y Flwyddyn - Emily Griffiths\nYn Rownd Derfynol Hyfforddwr Ifanc y Flwyddyn – Daniel Johnsey Yn Rownd Derfynol Gwirfoddolwr y Flwyddyn – Delyth Jones


Sgwrsio Gardabani. Sgwrsio am ddim gyda dieithryn ar hap yn syth o Gardabani.\nCroeso i Chatroulette GardabaniCyswllt i berson aleatory unrhyw le yn y byd. Gyda Chatroulette Gardabani gallwch ddewis rhwng yr opsiynau canlynol:- Sgwrs am ddim gyda phob math o bobl o Gardabani. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Gardabani:


Sut i newid / newid proffil diofyn yn Outlook?\nGan dybio eich bod wedi creu sawl proffil ar gyfer Microsoft Outlook, ac yn awr mae angen ichi newid y proffil mewngofnodi yn Outlook, sut allech chi ddelio ag ef yn gyflym? Yma, rwy'n darparu cwpl o ddulliau i newid proffil dros dro a newid y proffil diofyn yn barhaol yn Outlook.\nNewid / newid yn gyflym i broffil arall\nNewid / newid y proffil diofyn yn Outlook\nNewid / newid i broffil arall yn gyflym\nI fewngofnodi Outlook gyda phroffil arall dros dro, gallwch newid neu newid i'r proffil penodedig yn gyflym gyda'r dull canlynol.\nSicrhewch fod y Microsoft Outlook ar gau; agorwch y blwch deialog Run gyda phwyso'r Ennill + R allweddi ar yr un pryd, ac yna teipiwch y outlook.exe / proffiliau i mewn i'r agored blwch, a chliciwch ar y OK botwm.\nYna mae Microsoft Outlook yn dechrau gyda'r blwch deialog Dewis Proffil. Cliciwch y Enw Proffil blwch a nodi'r proffil penodol o'r gwymplen, ac yna cliciwch ar y OK botwm.\nBydd y dull hwn yn caniatáu ichi fewngofnodi Outlook gyda phroffil arall dros dro. Pan fyddwch chi'n ailgychwyn Outlook fel arfer gyda chlicio dechrau > Outlook 2013/2010/2007 yn ddiweddarach, mae'n dal i agor eich proffil diofyn.\nAr gyfer newid yn barhaol i broffil arall, mae angen ichi newid y proffil diofyn yn y Panel Rheoli. Gallwch ei gyflawni gyda'r camau canlynol:\nCam 1: De-gliciwch unrhyw le gwag ar eich bwrdd gwaith, a dewiswch y Personoli o'r ddewislen clicio ar y dde.\nCam 2: Yn y ffolder Personoli, cliciwch destun Cartref y Panel Rheoli yn y bar chwith.\nCam 3: Nawr mae'r Panel Rheoli yn agor. Newidiwch ei farn trwy glicio ar y testun ar wahân Gweld gan, ac yna dewiswch y Eiconau mawr (neu Eiconau bach) o'r gwymplen. Gweler y llun sgrin isod:\nCam 4: Darganfyddwch a chliciwch ar y bost o'r eiconau.\nCam 5: Nawr eich bod chi'n mynd i mewn i'r blwch deialog Gosod Post, cliciwch ar y Dangos Proffiliau botwm.\nCam 6: Yn y blwch deialog Mail agoriadol, gwiriwch yr opsiwn o Defnyddiwch y proffil hwn bob amser, cliciwch y blwch isod a nodwch y proffil y byddwch chi'n newid iddo o'r gwymplen, ac yna cliciwch ar y OK botwm.\nCam 7: Caewch y Panel Rheoli.\nAr ôl ffurfweddu'r proffil diofyn yn y Panel Rheoli, bydd yn mewngofnodi Outlook gyda'r proffil diofyn penodedig yn awtomatig wrth gychwyn Outlook.